Cecah 7 Bilion, Lagu ‘Baby Shark’ Muncul Sebagai Video Dengan Tontonan Tertinggi YouTube

Mulai menjadi fenomena pada awal tahun lalu, siapa sangka lagu kanak-kanak iaitu ‘Baby Shark’ berjaya memecah rekod lagu-lagu popular sekaligus menjadi video dengan tontonan tertinggi di YouTube.

Difahamkan, lirik serta iramanya yang catchy serta mudah dinyanyikan kanak-kanak seluruh dunia antara yang membuatkan video ini berjaya memperoleh jumlah tontonan yang tinggi. Tidak dilupakan juga tariannya yang sering diikuti kanak-kanak.

Setakat artikel ditulis, video Baby Shark keluaran Pinkfong! Kids’ Songs & Stories selaku studio dari Korea Selatan ini sudah berjaya mengumpul lebih 7.04 bilion tontonan.

Jumlah tontonan terbaharu daripada lagu Baby Shark ini sekaligus berjaya melenyapkan rekod yang sebelum ini dipegang oleh penyanyi seperti Luis Fonsi dan Daddy Yankee, Psy serta Wiz Khalifa. Tahniah diucapkan buat Pinkfong! Kids’ Songs & Stories.

Sebelum ini, Amerika Syarikat muncul sebagai lagu ‘Baby Shark’ untuk menyeksa tahanan penjara.

Amerika Syarikat Guna Lagu ‘Baby Shark’ Untuk Seksa Tahanan Penjara

Lagu ‘Baby Shark’ Berjaya Menduduki Carta Billboard Hot 100


Cecah Harga RM73 Sepinggan, Pasangan YouTuber Jepun Ini Temui ‘Nasi Lemak Paling Mahal’

Jika di Malaysia, harga untuk sebungkus atau sepinggan nasi lemak kebiasaannya boleh bermula serendah RM1 sehingga RM7 untuk satu hidangan. Harga ini selalunya bergantung kepada lokasi dan juga menu yang ditawarkan.

Semakin mewah kedai berkenaan dan semakin banyak lauk pauk add-ons yang ditambah semakin tinggi harganya. Namun kebiasaannya harga untuk hidangan kegemaran ramai rakyat Malaysia ini jarang sekali melebihi RM10 untuk seorang makan.

Malah menurut Utusan Malaysia yang memetik Jabatan Perangkaan Malaysia (DOSM) bagi Indeks Harga Pengguna bulan Oktober lalu, mereka melaporkan harga purata nasional bagi sebungkus nasi lemak adalah RM2.83.

Tetapi anda mungkin terkejut dengan harga nasi lemak yang ditemui pasangan YouTuber Jepun, iChang RM yang baru-baru ini berkongsikan mereka telah menemui ‘nasi lemak paling mahal di dunia’ yang dijual di Hong Kong.

Walaupun tajuk video berkenaan mendakwa ianya adalah ‘nasi lemak paling mahal’ di dunia namun tidak dapat dipastikan berapakah harga paling tinggi yang pernah direkodkan untuk satu hidangan nasi lemak ini.

iChang RM adalah YouTuber berasal Jepun menetap di Hong Kong yang pernah membuat beberapa siri video travel dan makan di Malaysia sebelum ini. Mereka juga turut menghasilkan beberapa konten berkaitan makanan tempatan selain menerokai kedai-kedai makan di Malaysia.

Dalam video bertajuk The Most Expensive Nasi Lemak in The World itu, pasangan berkenaan telah memesan Nasi Lemak yang didatangkan dengan ayam berempah, sambal, telur goreng, timun batang ikan bilis, kacang sama seperti yang dijual di negara ini.

Tetapi jangan tersilap, walaupun ianya mungkin kedengaran seperti Nasi Lemak Ayam yang biasa kita pesan dan dijual dengan harga di bawah RM10 di negara ini, namun harganya meningkat berkali ganda dan dijual sehingga Hong Kong Dollar (HKD)138 atau sekitar RM73 jika ditukar ke mata wang Malaysia.

Bukan 10 ringgit atau 20 ringgit tetapi 73 ringgit untuk satu hidangan nasi lemak. Itulah harga yang ditetapkan di kedai berkenaan untuk sepinggan Nasi Lemak Ayam di Hong Kong.

Bagaimanapun, nasi lemak bukannya satu-satu menu yang mengejutkan mereka pada hari itu, tetapi beberapa menu tambahan seperti Nyonya Laksa dan Milo Dinosaur yang mencecah harga RM26 turut menambah kemewahan hidangan yang dinikmati mereka berdua.

Walaupun nasi lemak berkenaan disenaraikan sebagai nasi lemak Singapura namun pasangan berkenaan memberitahu aromanya (dan ayam goreng) mengingatkan mereka kepada kenangan lalu ketika berada di Malaysia.

“Hampir 200 ringgit? Ianya mahal tetapi membuatkan kita rasa seperti berada di Malaysia.

“Apa yang kita boleh makan di Malaysia dengan 200 ringgit di Malaysia?

“Atau berapa kali kita boleh makan di Malaysia dengan 200 ringgit di Malaysia,” soal iChang kepada temannya selepas menikmati hidangan berkenaan.

Walaupun mengakui harganya sedikit mahal berbanding dengan apa yang dijual di Malaysia namun hidangan yang dinikmati itu jelasnya berjaya membawa mereka mengimbau kembali kenangan ketika berada di Malaysia.

“Nasi Lemak Ayam Goreng nombor 1 di Hong Kong dan paling mahal,” kongsinya sambil membandingkan antara nasi lemak yang pernah dicubanya di kota berkenaan.

Pasangan itu sebelum ini pernah mencuri tumpuan dengan video memasak kari mereka yang dikatakan menggunakan resipi dari YouTuber Malaysia Sugu Pavithra. Baca lebih lanjut mengenainya melalui pautan di bawah.

Resipi Sugu Di YouTube Jadi Panduan Pasangan Jepun Ini Hasilkan Kari Ayam

Pasangan YouTuber Jepun Terima Hadiah ‘Berharga’ Dari Syarikat Malaysia


Cecah RM35,000 Seorang, Netizen Terkejut Dengan Harga Pakej Umrah Bersama Neelofa Dan PU Haris

Satu pakej umrah milik agensi swasta menjadi bualan hangat apabila didakwa mengenakan harga tersangat tinggi untuk membuat umrah bersama usahawan terkenal Neelofa dan suaminya PU Haris.

Difahamkan, terdapat tiga pakej umrah yang ditawarkan agensi tersebut, tetapi harga paling mengejutkan orang ramai ialah pakej VVIP bernilai RM35,000 seorang.

Menjengah ke ruangan komen posting di Instagram itu, netizen mempersoalkan harga itu seperti pergi bercuti ‘honeymoon’ dan bukanlah harga untuk pergi membuat ibadah.

A post shared by Omrah Travel (@omrahtravel)

Manakala dari sudut Twitter pula, rata-rata menghentam dan tidak bersetuju dengan harga yang ditawarkan. Agensi Omrah Travel turut menawarkan pakej yang ‘murah’ sedikit iaitu Pakej Premium berharga RM15,000.

Ada yg murah sikit RM15K. Jika ada yg berminat pic.twitter.com/ciEfrd8Cam

— Agent 446 (@mezzuddin) January 4, 2023

Namun apa yang netizen terlepas pandang sebenarnya adalah kemudahan premium yang tersedia bersama pakej yang ditawarkan.

Contohnya untuk pelanggan Pakej VVIP, mereka akan tinggal di Hotel Dar Al Tawhid Makkah (3 minit berjalan kaki ke Masjid al-Haram) dan menaiki penerbangan ‘Business Class’. Para pelanggan juga akan berada di Tanah Suci selama 11 hari dan segala perbelanjaan lain seperti makan dan minum turut ditanggung.

Bagi mereka yang ‘ada duit’ pasti tidak kisah untuk memilih pakej yang lebih mahal kerana mereka mampu. Lebih-lebih lagi pakej umrah ini ditemani selebriti dan menginap di lokasi hotel yang lebih selesa dan dekat.

Bagi mereka yang mahu mengerjakan umrah dengan cara lebih bajet, pasti ada agensi yang menawarkan pakej umrah yang jauh lebih murah. Cumanya tidak ditemani selebriti dan tinggal di lokasi hotel yang biasa-biasa sahaja. Apa pun pilihannya, semoga setiap mereka yang ke Tanah Suci mendapat umrah yang mabrur.


Cecah RM90,000 Sehari, Ini Jangkaan Jualan Nasi Arab Chef Ammar Untuk Sebulan

Sepanjang ramadan 2022, selain daripada ucapan selamat berpuasa, netizen di Malaysia sering kali berzikir nama Chef Ammar. Tukang masak yang berasal dari Palestin ini tidak lari dari pelbagai kontroversi dan cerita yang menarik sepanjang bulan puasa.

Jika anda mengikuti rapat cerita-cerita Chef Ammar, anda pasti tahu bagaimana masakan beliau telah menghasilkan barisan yang panjang seawal jam 2.30 petang. Semua ini disebabkan orang ramai berpusu-pusu mahu menjadikan masakan Chef Ammar sebagai juada berbuka puasa.

Disebabkan barisan panjang yang tidak pernah berkurang, timpul pula satu persoalan, agaknya berapakah yang dihasilkan oleh Chef Ammar dalam masa sehari? Kerana melalui laporan media tempatan, masakan Chef Ammar seringkali laris terjual sehingga habis.

Melalui perkongsian seorang pengguna TikTok Arif Aiman, beliau berkongsi keuntungan yang dihasilkan oleh Chef Ammar dalam masa sehari. Difahamkan Arif telah pun bertanya pekerja Chef Ammar dan beliau mengesahkan bahawa setiap hari mereka menjual 1,200 bekas untuk ayam dan 1,200 untuk kambing.

Ayam yang dijual pada harga RM25.00 dengan jualan 1,200 bekeas setiap hari telah memberi keuntungan sebanyak RM30,000. Manakala kambing yang dijual pada harga RM50.00 dengan jualan 1,200 bekas pula telah berjaya memberi keuntungan sebanyak RM60,000.

Keuntungan Chef Ammar dalam masa sehari pula, jika ditambah kedua-dua jualan tadi adalah sebanyak RM90,000 – tanpa menolak apa-apa kos yang tersembunyi. Arif turut berkongsi kiraan sebulan keuntungan Chef Ammar yang mencecah sehingga RM2 juta.

Tidak hairan sebenarnya jika itulah harga yang berjaya diperoleh oleh Chef Ammar dalam masa sehari. Mengikut perkongsian Chef Ammar sendiri, masakan yang dihasilkan telah menggunakan rempah ratus yang berkualiti tinggi selain penjagaan rapi dari Chef Ammar sendiri.

Untuk rekod, Chef Ammar telah lama menetap di Malaysia selama lebih dari 25 tahun dan sangat fasih bertutur dalam bahasa Melayu. Beliau menjadi tumpuan masyarakat pada bulan ramadan kali ini selepas terpalit dengan beberapa kontroversi antaranya dituduh menjual makanan pada harga yang tinggi serta pernah dimarah pelanggan yang gagal mendapatkan makanan setelah beratur lama.

Kecewa dituduh jual harga Tel Aviv, Chef Ammar jelaskan mengapa juadahnya dijual mahal. Rujuk pautan di bawah untuk membaca.

Kecewa Dituduh Jual Harga Tel Aviv, Chef Ammar Jelaskan Mengapa Juadahnya Dijual Mahal

‘Setiap Suapan Jadi Marah’- Ulasan Nasi Arab Chef Ammar Ini Buat Netizen Tidak Senang Duduk

Dimarah Hanya Kerana Utamakan Wanita Mengandung, Chef Ammar ‘Sekolahkan’ Pelanggan Biadab


Cedera Di Kaki, Buka Peluang Lelaki Ini Bina Badan Dan Berbisnes

Ini sebuah kisah inspirasi yang perlu dicontohi oleh anak muda masa kini. Namanya kian melonjak naik di dalam bidang perniagaan sukan bina badan. Dia merupakan salah seorang pengasas produk Mesotropin. Rangkaian perniagaan beliau bukan sahaja gah di dalam negara, malah produknya mampu membolosi pasaran Indonesia dan Singapura.

Saya berpeluang menemuinya, Mohd Nakir Sayuki, 31 atau lebih dikenali sebagai Mr Nakir baru-baru ini. Anak jati Bukit Payung, Terengganu ini berdarah kacukan Malaysia-Thailand, maka tidak hairanlah jika wajah beliau mempunyai mirip-mirip seperti artis di negara gajah putih itu. Di ksesmpatan itu, saya mencungkil kisahnya.

Saya (S): Ceritakan serba sedikit mengenai latarbelakang anda dan keluarga?

Mr Nakir (N): Saya dilahirkan pada 7 Mac 1985 di Terengganu. Saya pernah mendirikan rumahtangga pada 15 Februari 2012. Namun apakan daya jodoh tidak berpanjangan, ianya berakhir pada tahun 2015. Hasil dari perkahwinan itu, saya telah dikurniakan seorang cahaya mata yang amat comel dan manja iaitu Qaisara Humaira yang kini telah berusia 2 tahun 4 bulan.

S: Apakah pendapat anda mengenai sukan bina badan di Malaysia pada hari ini?

N: Sukan bina badan semakin mendapat tempat dan perhatian di kalangan anak muda di Malaysia. Memiliki susuk tubuh yang berotot menjadi tren masa kini bagi kaum lelaki untuk tampil lebih gagah perkasa dan berkeyakinan.

S: Bilakah anda mula terlibat didalam sukan bina badan ini?

N: Segalanya bermula pada tahun 2005. Waktu itu saya menerima rawatan fisiotrapi akibat daripada kecederaan lutut (ACL) yang agak serius, sekaligus memaksa saya untuk menggantung kasut bola dari arena sukan bola sepak atas nasihat doktor. Ketika saya menjalani fisiotrapi di gim, saya lihat ramai lelaki bertubuh sasa dan memiliki bentuk otot yang amat cantik sedang giat bermain alatan-alatan didalam gim itu.

Disitulah bermulanya timbul minat untuk mencuba sukan bina badan pula. Dalam waktu yang sama, saya telah nekad untuk memiliki tubuh yang berotot. Maka, sayabersenam di gim secara serius dan konsisten. Di gim ini jugalah saya dapat mengenali lebih ramai otai-otai didalam sukan bina bada. Secara tidak langsung saya telah mendapat pelbagai tip yang berguna untuk membina otot-otot dengan lebih berkesan lagi.

S: Apakah pengalaman berkerja anda sebelum anda bergiat aktif didalam sukan bina badan ini?

N: Pernah bekerja ditapak pembinaan selama setahun dan pernah juga menjadi mekanik kereta di bengkel selama setahun. Bermula dari 2007, saya telah berhijrah ke 3 buah negeri iaitu Perak, Pulau Pinang dan Kedah atas urusan kerja.

Pada ketika itu, saya adalah seorang pekerja promoter barangan kesihatan yang ditugaskan menjual barangan di setiap pasar pagi dan malam di 3 buah negeri tersebut. Didalam kesibukan bekerja saya tetap meneruskan minat saya untuk terus membina otot-otot di tubuh saya.

S: Ceritakan secara ringkas mengenai karier anda dan jawatan yang dipegang oleh anda pada masa ini?

N: Saya bekerja membangunkan syarikat milik perkongsian iaitu Mesotropin Sdn Bhd dimana saya dilantik sebagai pengurus projek penjualan dan perancangan Syarikat.

S: Apakah cabaran peringkat awal yang anda hadapi sewaktu berusaha mencapai cita-cita anda iaitu memiliki tubuh badan yang berotot?

N: Cabaran utama yang sering saya hadapi adalah kekangan dari segi kewangan. Umumnya, penglibatan dalam arena sukan bina badan memerlukan pengorbanan besar dari aspek kewangan terutamanya bagi perbelanjaan makanan tambahan dan penjagaan pemakanan.

Perbelanjaan bagi menampung makanan tambahan ini mencecah ratusan hingga ribuan ringgit bagi memastikan badan saya mencukupi zat-zat yang dikehendaki bagi membina otot yang sasa dan padu.

Selain itu, cabaran yang terpaksa ditempuh adalah mengenai cara pemakanan. Menjadi seorang atlet bina badan memerlukan penjagaan pemakanan yang rapi. Saya tidak boleh sewenang-wenangnya menikmati makanan lazat yang mengandungi kuantiti minyak dan gula berlebihan.

Jika saya ingin membuat persediaan dalam mana-mana pertandingan bina badan, saya memerlukan pengorbanan selama hampir 3 ke 5 bulan dalam mengawal pengambilan minyak dan tiada pengambilan gula.

Di samping itu, saya juga perlu bijak dalam membahagikan masa saya dalam menjalankan tugas-tugas hakiki sebagai seorang pengurus pemasaran dan penjualan serta masa untuk menjalankan latihan.

S: Apakah kejayaan-kejayaan yang telah dikecapi oleh anda selama berkecimpung didalam arena sukan bina badan ini?

N: Antara pertandingan yang telah saya sertai adalah:
1. Mr. PENANG 2011 – (Top5 bawah 65kg)
2. Mr. Gym 1Malaysia Peringkat Kuala Terengganu 2011, (Tempat ke-2 dalam kategori 75 kg)
3. Mr. Terengganu 2011, (Tempat ke-2 dalam kategori 75 kg – Mr Gym Terengganu 2011 ( Tempat ke -2 dalam kategori 70 kg
4. Mr. Gym peringkat Kuala Terengganu 2012 Tempat pertama dalam kategori 75kg
5. Mr Gym Rakyat 2012 Tempat pertama dalam kategori 75 kg
6. Mr. Gym 1Malaysia peringkat Terengganu Light Middle (Tempat ke-2 kategori 75 kg )

S: Apakah yang mendorong anda sehingga berjaya mencapai tahap seperti sekarang ini?

N: Yang mendorong saya sehingga berjaya mencapa tahap seperti sekarang ini adalah dari semangat yang ada dalam diri saya sendiri untuk melakukan perubahan didalam hidup saya dan ianya juga dari doa orang tua saya yang tidak pernah putus untuk terus mendoakan kejayaan saya.

Setelah beberapa kali saya gagal dalam perniagaan, akhirnya Allah telah menemukan saya dengan dua orang rakan kongsi yang benar-benar ikhlas dalam membantu saya untuk berjaya didalam dunia perniagaan dan mempunyai matlamat yang sama iaitu ingin BERJAYA dalam perniagaan yang diceburi serta menjadi pengeluar produk supplement yang pertama di Malaysia dan mampu bersaing dengan produk-produk antarabangsa khususnya.

S: Jika anda tidak keberatan, bolehkah anda kongsikan beberapa tip kepada pembaca dalam menjaga diet harian dan cara permakanan yang sihat?

N: Kadang kala kita sering mengamalkan sikap sambil lewa mengenai jadual pemakanan seharian dan mengambil remeh akan kepentingan sarapan pagi. Sebaliknya yang menjadi amalan kepada kebanyakan orang kita adalah dengan menggabungkan sarapan pagi dengan waktu makan tengahari (brunch).

Hakikatnya amalan ini boleh dianggap kurang baik untuk rutin harian dalam menjaga pemakanan yang sihat.

Jadual pemakanan yang ideal dalam menjaga pemakanan adalah dalam lingkungan waktu berikut:

Sarapan pagi: 7.00 – 9.30 pagi.
Makan tengahari: 12.00 – 2.00 petang
Makan malam: 6.30 – 9.00 malam

Kita digalakkan untuk meminum segelas air kosong selepas bangun dari tidur bagi memastikan kelancaran kepada sistem penghadaman kita. Selain itu, pengambilan bijirin yang sesuai dengan sarapan dan diet serta dengan susu yang rendah lemak. Bijirin tersebut boleh dicampurkan sedikit buah-buahan agar ia lebih beraneka rasa.

Kita juga boleh mencuba menu sarapan lain dengan memakan oat. Kandungan yang terdapat di dalam oat dapat melancarkan sistem pencernaan pada badan, sekaligus dapat mengatasi masalah sembelit dan mengecilkan ukuran pada pinggang.

Makan tengah hari adalah amat penting untuk membekalkan tenaga kepada badan kita. Makanan yang paling sesuai untuk makan pada waktu tengah hari, satu daripadanya ialah nasi. Kandungan kanji pada nasi akan membekalkan tenaga kepada badan kita. Namun, kandungan nasi yang diambil hendaklah berpada-pada kerana jika berlebihan, ia akan menaikkan berat badan.

Kepelbagaian jenis makanan di negara kita terutamanya masakan Melayu yang terkenal dengan lemak dan berminyak. Santan mempunyai lemak tepu yang boleh mengakibatkan obesiti dan secara tidak langsung boleh mengundang kepada penyakit berbahaya seperti serangan jantung dan strok. Pastikan kawalan terhadap kandungan santan di dalam masakan dan makanan.

Secara amnya, makanan berminyak juga antara penyumbang terbesar kepada masalah obesiti. Cuba kurangkan makanan berminyak dengan alternatif lain seperti kukus dan panggang. Perbanyakkan makan sayur-sayuran seperti brokoli, bayam dan sawi dan juga protein seperti daging putih contohnya ikan dan ayam bagi memastikan badan anda mendapat zat yang mencukupi.

Makan pada waktu malam memainkan peranan penting untuk memastikan diet berjaya. Jika kita berpendapat bahawa tidak mengambil makan malam boleh mempercepatkan penurunan berat badan, ternyata ianya salah sama sekali. Tidak mengambil makan malam dan membiarkan diri kelaparan akan menyebabkan kesihatan terjejas seperti imsomnia.

Oleh itu, adalah penting untuk memastikan makanan yang diambil tidak terlalu berat. Makanlah sekadar yang perlu iaitu kandungan nasi yang tidak banyak. Bihun juga antara hidangan yang sesuai pada waktu malam.

Adalah disarankan untuk lebihkan pengambilan ikan kerana kandungan Omega 3 yang ada pada ikan dapat membantu sistem penghadaman pada siang hari. Namun begitu, pengambilan makan malam pada awal malam adalah digalakkan kerana jika makan pada lewat malam akan menyumbang kepada masalah obesiti dan punca berat badan berlebihan.

Suka atau tidak, sayur-sayuran dan buah-buahan adalah sumber penting untuk membantu dalam resepi diet. Di samping penjagaan makan tesebut, perlu diingatkan untuk melakukan senaman bagi memastikan penjagaan kesihatan berkesan dan efektif. Diharap tips saya ini boleh membantu untuk diet seharian kepada pembaca di luar sana.

S: Selain daripada perniagaan sukan bina badan ini, adakah anda terlibat dengan mana-mana aktiviti sampingan yang menjana side income kepada anda?

N: Setakat ni saya pernah terlibat dalam pembikinan filem Polis Evo dengan hanya memegang watak sampingan. Disamping itu juga, saya juga sering terlibat dalam bidang modelling untuk pengiklanan dan majalah.

S: Apakah rancangan pembagunan kerjaya anda di masa hadapan?

N: Saya bercita-cita untuk menjadi seorang usahawan yang lebih berjaya dimasa akan datang dan dapat membantu rakyat Malaysia amnya dalam mencapai sasaran sebagai usahawan yang berjaya dibawah Syarikat Mesotropin Sdn Bhd sebagai pengeluar makanan nutrisi yang pertama di Malaysia dan membantu rakyat Malaysia yang mempunyai masalah agar hidup lebih sihat dengan menggunakan produk kesihatan Mesotropin.

S: Siapakah idola anda dan mengapa anda memilih beliau?

N: Idola saya Abdul Rahman bin Auf, Seorang Jutawan Islam di zaman Rasulullah. Beliau tidak mengambil kesempatan didalam perniagaan dan tidak pernah mengkhianati saudaranya walaupun beliau menerima tawaran yang lumayan termasuklah memilih salah seorang daripada isteri saudaranya.

S: Sebelum kita mengakhiri temubual ini, apakah kata-kata nasihat yang anda ingin kongsikan kepada pembaca?

N: Apa yang saya ingin sampaikan kepada diri saya dan rakan-rakan diluar sana adalah dalam perniagaan haruslah memiliki jati diri yang kental dan tidak mudah berputus asa dengan Rahmat Allah, dan sentiasa terapkan prinsip usaha, gigih dan berdikari dalam mencapai sesuatu kejayaan.

1. Amanah: kecemerlangan yang diperolehi dalam perniagaan juga banyak bergantung kepada sifat didalam diri kita. Amanah adalah salah satu sifat yang harus diterapkan kepada setiap individu dalam menjamin kejayaan didalam bidang keusahawanan.

2. Taat: peribadi yang soleh dan taat kepada Allah swt pula menjadi modal utama yang menjana kemajuan gemilang dalam kerjaya sebagai seorang ahli ekonomi dan usahawan. Peribadi ini diiktiraf oleh Baginda Kita Rasulullah saw dengan sabdanya: “Tidak akan dicabut roh seseorang Nabi sehingga ia sembahyang di belakang seorang lelaki yang soleh dari umatnya.”

3. Sedekah: membelanjakan sebahagian harta ke jalan Allah dan jangan diantara kita mempuyai sifat kedekut dan bakhil kerana ia adalah sifat tercela yang merosakkan hubunggan damai dan harmoni sesama Muslim.

S: Terima kasih kerana sudi ditemuramah dan semoga akan terus berjaya dalam bidang perniagaan.

N: Sama-sama Azizi, saya berharap perkongsian ini bakal berikan manfaat dan mesej yang berharga kepada pembaca.


Cederakan 17 Orang Dalam Keretapi, ‘Joker’ Jepun Akui Kesal Tidak Berjaya Membunuh

Pada ahad lalu, seorang lelaki berpakaian seperti Joker telah bertindak menyerang dan mencederakan 17 penumpang keretapi serta membakar keretapi.

Kejadian tersebut berlaku di laluan ekspres Keio menuju ke Shinjuku merupakan stesen kereta api paling sibuk di dunia. Pihak polis berjaya mengawal situasi dan menangkap suspek serta merta ketika kejadian.

🚨 | NEW: The alleged attacker in Japan, in a “Joker” costume. Sitting and casually smoking after stabbing and spraying hydrochloric acid on passengers on a train in Tokyo, and then setting everything on fire

— News For All (@NewsForAllUK) October 31, 2021

Menurut laporan Nikkei Asia, pihak polis mengatakan suspek iaitu Hattori menyesal kerana tidak dapat membunuh sesiapa. Ketika dalam siasatan, Hattori memberitahu pihak polis bahawa dirinya sangat obses dengan karakter Joker dan mengaku mahu membunuh orang agar dikenakan hukuman mati.

Difahamkan, Hattori sudah merancang mahu lakukan serangan ini sejak dari bulan Jun yang lalu apabila dirinya berdepan dengan masalah kerja dan rakan. Hattori tiba di Tokyo pada bulan lalu selepas diberhentikan kerja dan menjelajah beberapa bandar besar sebelum tiba di Tokyo.

Bagi anda yang terlepas apa yang berlaku, klik pautan di bawah untuk ketahui lanjut.

‘Joker’ Jepun Bakar Kereta Api, Tikam Orang Ramai Hingga 17 Penumpang Tercedera

Lima Orang Awam Mati Kena Panah Dalam Serangan Rambang Di Norway


Cederakan Lelaki Di Sebuah Kondominium, Sharnaaz Ahmad Mengaku Tidak Bersalah

Terbaharu, pelakon Sharnaaz Ahmad didakwa sengaja mencederakan seorang penghuni sebuah kondominium di Jalan Dutamas enam bulan lalu.

Walau bagaimanapun, menurut sumber, Sharnaaz atau nama sebenarnya Sharnaaz Ahmad Basir menepis dakwaan itu di Mahkamah Majistret, hari ini.

Pelakon berusia 38 tahun selaku orang kena saman (OKS) mengaku tidak bersalah selepas pertuduhan dibaca di hadapan Majistret Atiqah Mohamed @ Mohamad Saim.

A post shared by Sharnaaz Ahmad Basir Ahmad ™ (@sharnaazahmad)

Mengikut pertuduhan, Sharnaaz didakwa dengan sengaja mencederakan seorang lelaki berusia 26 tahun di sebuah kondominium di Jalan Dutamas pada 16 Jun 2022 lalu.

Difahamkan, sekiranya disabit kesalahan, pertuduhan tersebut dibuat mengikut Seksyen 323 Kanun Keseksaan yang membawa hukuman penjara sehingga setahun atau deda maksimum RM2,000 atau kedua-duanya.

Semasa prosiding, Timabalan Pendakwa Raya, Nadia Eleena Jamaluddin Akbal memberi cadangan iaitu OKS diberi ikat jamin sebanyak RM5,000 dengan seorang penjamin.

Sementara itu, peguam yang mewakili Sharnaaz, Datuk Abu Bakar Isa Ramat merayu agar kadar ikat jamin itu dikurangkan kerana anak guamnya telah memberi kerjasama yang baik sepanjang siasatan.

Bahkan, peguam Sharnaaz turut mengatakan Sharnaaz merupakan duda dan mempunyai anak satu untuk dijaga serta seorang pelakon terkenal.

Selepas perbincangan, Atiqah membenarkan Sharnaaz diikat jamin sebanyak RM2,000 dengan seorang penjamin. Manakala, untuk sebutan semula kes akan ditetapkan pada 6 Mac depan.

Sebelum ini, media melaporkan pelakon Juvana itu telah direman tiga hari selepas disyaki mencederakan seorang penghuni kondominium. Dalam pada itu, Sharnaaz menjelaskan kejadian itu berlaku disebabkan rakan kepada penghuni kondominium itu membawa minyak masak dan tidak mempunyai kad akses.


Cekgu Zac, Pensyarah Berkostum Yang ‘Famous’ Di Twitter

Belajar Bahasa Inggeris kini lebih mudah dengan pendekatan yang lebih menarik dan dekat dengan generasi muda iaitu melalui laman sosial, Twitter. Pensyarah Bahasa Inggeris di salah sebuah universiti awam viral dengan penampilannya yang berkostum ke kelas kini mempunyai hampir 58 ribu pengikut di Twitter.

Minatnya dalam menggayakan kostum-kostum cosplay ke mana sahaja termasuk ke kelas atau keluar bersiar-siar bersama keluarga dan rakan-rakan menjadi salah satu tarikan selain daripada raut wajahnya yang seakan-akan Mat Saleh yang menyebabkan beliau terkenal di kalangan pelajar dan pengikut-pengikut di laman media sosial seperti Twitter, Instagram, YouTube dan Facebook.

Amenda tu NOUNAmenda tu ADJECTIVEAmenda tu VERB#alphafoxtrotenglish pic.twitter.com/R7nSKLKKBj

— Cekgu Zac (@thealphafoxtrot) March 3, 2018

Say It Right – Thesis / Theses#sirTHESIS#sirTHESES pic.twitter.com/mFzxsNV9qN

“Alphafoxtrot in other word, ada faham? I hope you learned something new. Cak!” menjadi ungkapan penutup yang wajib digunakan di setiap pengakhiran video Cekgu Zac.

Video-video yang dimuat naik hampir setiap hari ke akaun Twitter beliau kebanyakkannya mengenai perkongsian Bahasa Inggeris termasuk cara sebutan dan penggunaan sesuatu perkataan dalam ayat atau frasa.

Renaissance pronunciation: UK vs US#alphafoxtrotenglish pic.twitter.com/0IBkU8uf0a

— Cekgu Zac (@thealphafoxtrot) March 1, 2018

Pendekatan ini membolehkan para pengikutnya lebih mudah memahami sebutan dan penggunaan sesuatu perkataan Bahasa Inggeris. Akaun Twitter beliau juga digunakan sebagai platform untuk para pengikut untuk mengutarakan soalan-soalan mengenai subjek yang diajarnya.

Selain daripada cara perkongsian ilmu melalui media sosial, baru-baru ini beliau juga turut memperkenalkan e-book ‘101 PANDUAN ENGLISH CEKGU ZAC’ yang boleh didapati dengan harga serendah RM20. Kalau anda tidak mahu beli pun, boleh ikuti Cikgu Zac di Twitter. Boleh mantapkan bahasa Inggeris secara santai dan fun.

It's an E-BOOK, costs only RM20Interested? DM me pic.twitter.com/VfdwCetJVV

— Cekgu Zac (@thealphafoxtrot) February 8, 2018


‘Cekik Darah Dan Tidak Berbaloi’- Iklan Sewa Rumah PPR Berharga RM1,400 Sebulan Buat Netizen Terkejut

Selain selesa, antara kriteria mencari rumah sewa adalah harga yang murah dan memiliki pelbagai kemudahan. Ketika ini, belum semua orang mampu untuk membeli rumah mereka sendiri.

Terbaharu, iklan harga rumah sewa di Pantai Permai yang diiklankan dalam ‘Facebook group Rumah/ Bilik Sewa kuala Lumpur Dan Selangor (Kl/Sel) Sewa Jual Beli‘ jadi bualan ramai.

Mana tidaknya, menerusi perkongsian tersebut dapat dilihat sewa bulanan rumah flat PPR di Perumahan Pantai Permai itu bernilai RM1,400. Lebih mengejutkan apabila rumah tersebut disewakan kosong tanpa perabot.

Perkongsian tersebut meraih perhatian orang ramai dan rata-rata netizen berasa terkejut melihat harga yang diiklankan kerana dirasakan mahal untuk flat PPR dan lebih berbaloi menyewa di kondominium dimana harga sama.

Bukan itu sahaja, para netizen turut mengatakan harga yang diiklankan tidak masuk akal kerana ia hanyalah flat PPR dan tiada kemudahan seperti kondominium serta rumah tersebut kosong bukannya ‘fully furnished’.

Sementara itu, kami kongsikan antara iklan bilik sewa yang tidak masuk akal pada pautan di bawah ini.

‘Bagai Di Hong Kong’- Iklan Bilik Sempit Di Pulau Pinang Disewa RM150 Seorang Curi Tumpuan Ramai

Mahal Dan Sempit, Bilik Stor Di Kondominium Ini Disewa Dengan Harga RM1,515

‘Macam Tapak Pasar Malam’- Ruang Kecil Di Chow Kit Ini Disewakan Dengan Harga RM450 Raih Perhatian Netizen


Setelah 3 Tahun, Aku Kongsi Cekodok Pisang Paling Sedap Di Kuala Lumpur

Aku adalah penagih cokodok Abang Zul sejak tiga tahun lalu.

Permulaan perkenalan kami amat mudah. Aku suka cokodok dan dia jual cokodok.

Sebagai pencinta cokodok, aku tak minat cokodok yang sebesar penumbuk, yang diketahui hanya diisi dengan tepung penaik. Orang panggil, cucur kembung.

Mungkin ada yang suka, tapi bukan aku. Tak ada ‘feel’. Rasa tepung yang banyak, pisangnya ‘yillek’.

Susah betul nak cari penjual cokodok jemput kecil di kotaraya metropolitan Kuala Lumpur ini. Masa aku belajar kat Arau dulu, senang aja.

Yang aku suka adalah cokodok pisang yang dijemput kecil, guna jari.

Orang tua-tua kata (yang aku tak ikut), kalau nak cari bini tengok molek mana jemput pisangnya. Kalau bentuk solid bulat, moleklah orangnya. Kalau gerutu-gerutu, itu perlukan lebih latihan.

Kali pertama berkunjung ke gerai Abang Zul, aku skeptikal. Ya, cokodoknya dijemput kecil-kecil tapi biasanya untuk jimat kos, ramai penjual lain buat tepungnya yang banyak. Bukan pisang.

It took me few months from my first visit to the foodstall (Abang Zul tumpang ruang kedai orang) sebelum aku risk my life ambil risiko untuk cuba order sepiring (sepuluh biji, RM 1, free lidi cucuk cokodok, hehe..).

Aku tak mahu kecewa seperti pada percubaan lain sebelum ini. Serik. Perit. Menyakitkan bila yang kau makan adalah cokodok tepung, bukan pisang.

Sepiring cokodok sampai, tabahkan hati, dan suapan pertama dimula.

Kau tahu macam mana rasanya bila sebaik kau kunyah cokodok itu, ia rasa PISANG! Bukan TEPUNG!

Tanpa berlengah, aku ‘order’ lagi dua ringgit, bungkus untuk makan di pejabat.

Tak lama lepas itu, aku mula beli banyak, jamu kawan-kawan. Mereka suka dan sekarang kalau nak keluar makan, biasanya ada sahaja yang pesan… adalah dalam 20 ringgit sekali pesan.

Ada sekali tu, Abang Zul cuti panjang. Jenuh aku nak menjawab dengan orang di pejabat. Bila dia buka semula gerai, aku tanyalah, pergi mana cuti panjang tanpa berita…?

“Ada rezeki sikit, ke Australia…” jawab beliau dengan nada rendah diri.

Kata beliau, isterinya ada kerja di sana, jadi beliau ikutlah dengan anak-anak sekali.

Abang Zul juga terbukti jujur. Selalu aja aku perhati, betul ke jumlah biji cokodok yang masuk plastik, terutamanya bila order banyak. Hasilnya tak mengecewakan. Kiraan beliau selalu tepat.

Pernah juga beliau tersilap, aku order 3 bungkus RM3, di samping order lain tapi sebab order hari tu cecah RM 30 sekali beli, dia terlepas pandang.

The next time aku ke gerai, aku bagi tahu dia, dia bungkus terus gantikan tanpa banyak soal.

“Duit dah bayar,kan? Maaf ya salah…” ucapnya.

Aku tanya, apa rahsia resepi cokodoknya.

“Abang banyak guna pisang berangan, campur dengan pisang-pisang lain juga. Emas, Raja, Tanduk.. apa sahajalah yang supplier hantar. Ikut rezeki pelangganlah hari itu dapat pisang apa sebab bekalan pun tak boleh nak tentu sangat…”

Kini selepas tiga tahun jadi pelanggan Abang Zul, cerita pun aku dah cerita banyak, sampailah aku rasa satu tanggung jawab sosial untuk kongsi lokasi markas Abang Zul ini.

Jalan Tun Razak, depan Menara Celcom ada satu deretan gerai makanan dipanggil ‘Pulau’. Cari gerai D’Pulau Impian Cafe. Dia meniaga di situ. Gerai dia kecil sahaja, menghadap jalan utama (Jalan Semarak) dan kedai jual kereta.

Susah sangat, ni aku buatkan lokasi di Google Map. Cari sahaja ‘Zul Cokodok D’Pulau Impian Cafe’ (Direct link di sini).

Beliau buka pada hari kerja (Isnin-Jumaat). Dalam tengah hari tu dah ada dah. Petang… dia tutup bila barang habis.

Selain cokodok, ada juga pisang goreng, keropok lekor dan karipap.

Kalau anda dah jadi pelanggan tetap, nanti Abang Zul akan offer nombor telefon dia, supaya senang. Boleh order dulu, nanti datang pick up sahaja.

Ok semua, harap puas hati dengan penjelasan ini.

Kalau suka cerita ini dan nak sokong Abang Zul, bolehlah share juga di wall anda semua ya.

Aku hidangkan juga sedikit gambar memang dengan niat buat semua terliur.

(Nota: Abang Zul tak tahu aku buat post ini. Gambar pun aku ambil curi-curi tanpa etika. Semoga Tuhan ampunkan.)

BACA: 12 Lokasi Makanan Sedap Di Batu Pahat, Johor. Boleh Buat Anda Terliur


Gadis Gitaris Metal Bertudung Ini Utamakan 2 Perkara Penting Meskipun Sudah Cecah 1 Juta Viewer Di Youtube

Semasa di awal kemunculan viralnya gadis bertudung ini di media sosial, kami ketengahkan tentangnya kerana dia ada sesuatu yang istimewa untuk dikongsikan dengan pembaca kami. Ternyata, dia sememangnya istimewa apabila menegaskan 2 perkara penting ini meskipun video di Youtube nya sudah mencecah 1 juta viewer. Sejak itu juga dia berpeluang diundang ke rancangan televisyen terkenal Indonesia, Hitam Putih selama 1 jam.

Baca: Gadis Bertudung Ini Kelihatan Biasa Sehingga Anda Lihat Beliau Main Gitar. Kami Terpaku

Gadis gitaris metal bertudung yang kami maksudkan ini ialah Meliani Siti Sumartini, berusia 17 tahun dari Bandung, Indonesia. Sebelum popular di media sosial, Meliani turut terkenal di kalangan guru dan rakan kerana kepintarannya dalam pelajaran. Dia memegang ranking pertama di sekolah. Oleh itu, pihak sekolah meraikan bakat Meliani dengan memberikan 3 bulan yuran persekolahan secara percuma.

Sebenarnya Meliani ialah anak yatim, ketiadaan ibu beberapa tahun lalu. Kini dia tinggal di rumah majikan ayahnya. Ayah Meliani bekerja sebagai pemandu peribadi kepada seorang usahawan berjaya di Indonesia. Kekerapan abang-abangnya membawa pulang gitar ke rumah mendorong Meliani berminat untuk mempelajarinya. Melihat kesungguhan Meliani belajar bermain gitar melalui Youtube, ayahnya membelikan Meliani gitar elektrik terpakai. Sejak itu Meliani memuatnaik video latihannya di Youtube.

Dia tidak pernah menyangka sekali video Youtube nya yang dimuatnaik pada awal tahun 2014 menjadi viral pada penghujung tahun 2014 apabila sebuah fanpage metal berkongsi video Meliani dengan fans mereka. Meliani hanya menyedari akan hal ini selepas ramai orang menghantar Friend Request di Facebook dan juga menghantar mesej ke inbox Meliani dengan memuji kemahiran Meliani bermain gitar genre metal. Meliani turut dinominasikan sebagai pemain baru gitar Megadeth oleh pengendali laman web MetalSucks, Axl Rosenberg.

Populariti ini tidak akan mengganjakkan Meliani dari 2 perkara utama ini. Ikuti videonya ini:

Ya, 2 perkara penting itu ialah agama dan pendidikan.


Celcom Bakal Perkenalkan Teknologi ‘Hologram’ Tidak Lama Lagi

Celcom hadir dengan satu demonstrasi teknologi panggilan berbentuk hologram yang pastinya akan memberikan anda satu pengalaman berbeza. Teknologi ini akan menghubungkan anda secara maya dalam bentuk hologram.

Teknologi ini pastinya akan menemui anda tidak lama lagi dan menurut pihak Celcom, teknologi ini tidak hanya memberi kelebihan kepada pengguna sahaja malah ia juga mampu diperluaskan dalam bidang perubatan dan pertanian.

That’s Idham and his holographic self. Come experience the 5G showcase at PJC Putrajaya this weekend, 20 & 21 April from 10am-6pm! #5GMalaysia #ProgressingHumanity pic.twitter.com/XUqEOPgfeJ

— Celcom Axiata (@Celcom) April 17, 2019

Successfully made the first 5G call in Malaysia. Come and see how 5G technology can benefit various sectors in the country including health, agriculture, education and more in the future. The 5G Showcase will be open for public on 20-21 April, 2019. pic.twitter.com/Gk0eTW4yOw

— GobindSinghDeo (@GobindSinghDeo) April 18, 2019

Untuk pengetahuan anda, Malaysia kini sedang giat memperluaskan rangkaian 5G ke seluruh negeri di Malaysia. Pastinya anda akan dapat menikmati kelajuan melayari Internet berbanding sekarang.

Jika anda ingin melihat perkembangan teknologi ini, anda boleh ke pameran 5G Malaysia yang akan diadakan di Kompleks Perbadanan Putrajaya pada hujung minggu ini.


Celcom Dan Digi Bergabung Secara Rasmi Menjadi Syarikat Telekomunikasi Terbesar Malaysia

Selepas berbulan-bulan kita mendengar berita berkenaan Celcom dan Digi mahu bergabung, kini secara rasminya mereka telah berada di bawah satu payung yang sama.

Axiata Group Berhad dan Telenor Asia Pte Ltd kini mengumumkan penggabungan syarikat telekomunikasi Celcom dan Digi secara rasmi sekaligus menjadi syarikat telekomunikasi terbesar di Malaysia. Malah, terdapat lebih 20 juta pelanggan yang menggunakan servis rangkaian mereka.

Menerusi perjanjian antara kedua-dua syarikat, Axiata dan Telenor akan memegang 33.1% saham Celcom Digi sementara baki 33.8% dipegang oleh EPF, PNB, KWAP dan pemegang saham yang lain.

Di samping itu, nilai saham syarikat berkenaan turut mempamerkan peningkatan yang positif sebaik pengumuman gabungan. Hal ini sudah pasti memberikan kesan yang baik untuk jangka masa panjang juga.


Celcom Dan Digi Dijangka Menawarkan Rangkaian Bersama Dalam Tempoh Dua Tahun Lagi

Celcom dan Digi sedia bergabung di bawah satu entiti baharu dinamakan CelcomDigi dengan hasrat dapat memberikan mutu perkhidmatan yang bagus. Dengan entiti baharu ini, mereka menjadi syarikat telekomunikasi terbesar di Malaysia.

Selari dengannya, kini syarikat tersebut menyasarkan untuk melakukan integrasi rangkaian antara satu sama lain dalam tempoh dua tahun akan datang. Gabungan ini selaras dengan cadangan untuk memacu peralihan negara ke arah masyarakat berpendapatan tinggi menerusi medium digital.

Sebelum ini, kedua-dua syarikat ini telah bergabung di bawah satu entiti pada November 2022 lalu. Walaupun bakal mengintegrasikan rangkaian mereka dalam beberapa tahun lagi, syarikat tersebut menyatakan masih mengekalkan jenama Digi dan Celcom secara berasingan di pasaran buat masa ini.

Malah, tiada lagi perancangan untuk kedua-dua jenama berkenaan sama ada akan diteruskan sebagai penawaran berasingan atau digabungkan menjadi satu. Para pengguna sudah pasti mengharapkan  integrasi rangkaian ini mampu memberikan kualiti rangkaian yang lebih baik.


Celcom Dan Digi Sah Bergabung Menjadi Penawar Telekomunikasi Terbesar Malaysia

Bermula dengan ura-ura nampaknya rundingan diantara syarikat induk Celcom dan Digi berjaya mencapai kata sepakat apabila Axiata Group Sdn Bhd dan Telenor ASA mengumumkan yang mereka akan menggabungkan perkhidmatan telekomunikasidi rantau Asia.

Persetujuan untuk menggabungkan dua syarikat ini secara tidak langsung membolehkan rangkaian Digi dan Celcom menjadi penawar telko terbesar di Malaysia. Tidak hanya di Malaysia, gabungan ini turut melibatkan lebih 300 juta pengguna di sekitar Asia.

Gabungan diantara dua syarikat ini turut memperlihatkan pakej dan pelan terbaru dalam usaha untuk menarik lebih ramai pengguna bersempena dengan rangkaian mereka yang lebih meluas.

Setakat ini pengumuman persetujuan untuk menggabungkan dua syarikat ini masih lagi diperingkat awal. Pastinya proses peralih serta penjenamaan semula dua syarikat ini bakal mengambil sedikit masa sebelum diumumkan kepada para pengguna. Mungkinkah dua jenama ini bakal hadir dengan nama baru untuk rangkaian telko di Malaysia?


Celcom Dan Digi Sah Bergabung Secara Rasmi Sebagai Celcom Digi Berhad

Bermula sebagai ura-ura sejak 2019, akhirnya dua syarikat telekomunikasi popular di Malaysia iaitu Celcom dan Digi menerusi syarikat Telenor dan Axiata sah bergabung secara rasmi.

Menerusi persetujuan yang termeterai, syarikat baharu yang dinamakan sebagai Celcom Digi Berhad akan dibentuk di mana transaksi akan dilakukan pada suku kedua 2021.

Dilaporkan Telenor dan Axiata masing-masing akan memegang 33.1% saham dalam Celcom Digi Berhad dan bakal dipengerusikan oleh Dato’ Izzaddin Idris manakala Idhan Nawawi pula dilantik sebagai CEO.

Gabungan dua syarikat telekomunikasi ini secara tidak langsung menjadikan Celcom Digi Berhad sebagai penawar perkhidmatan telekomunikasi terbesar di Malaysia.

Tular pada minggu lalu apabila Xiaomi dilaporkan tampil dengan logo baharu dengan rekaan yang hampir sama setelah membelanjakan sebanyak RM1.24 juta.

Belanja RM1.24 Juta Hasil Sentuhan Pakar, Xiaomi Akhirnya Tampil Dengan Logo ‘Berwajah’ Baharu

4 Perkara Penting Dalam Menjamin ‘Work From Home’ Anda Berjalan Dengan Lancar


Celcom, Digi Dan TM Dijangka Bakal Perkenalkan Servis 5G Seawal Bulan Ini

Sudah pun selesai memeterai perjanjian pembelian saham DNB, kini pihak Digital Nasional Berhad juga mengumumkan syarikat telekomunikasi akan mula memperkenalkan servis 5G kepada pengguna bermula Oktober 2022 ini.

Setakat ini, pihak Digi, Celcom, TM dan YES telah memeterai perjanjian dalam mendapatkan pegangan saham DNB. Seperti kita sedia maklum, hanya syarikat YES yang menawarkan servis rangkaian 5G mereka kepada pengguna umum.

Sementara telco yang lain masih dalam persediaan dengan menyertai DNB untuk menawarkan servis 5G masing-masing buat pengguna tempatan. Infrastruktur DNB kini telah meliputi 33% kawasan berpenduduk di Malaysia dan dijangka mencapai 40% menjelang penghujung tahun 2022 kelak.


Celcom Lancarkan Pelan ‘Xpax Postpaid’ Khusus Buat Pengguna Dibawah 25 Tahun

Sekiranya anda mengikuti perkembangan syarikat telekomunikasi mudah alih Celcom, telco ini telah menawarkan pelan pascabayar melalui pakej Celcom Blue, manakala pelan prabayar melalui Celcom Xpax.

Terbaru, Celcom telah menawarkan sebuah pelan pascabayar pertama daripada Xpax yang dinamakan sebagai ‘Xpax Postpaid’. Pelan ini bakal mula ditawarkan buat pengguna seawal 18 April 2018 dimana ianya disasarkan buat pengguna berumur 25 tahun dan ke bawah.

Melalui pelan Xpax Postpaid, pakej ini mula ditawarkan dengan harga serendah RM50 sehingga RM79. Berikut merupakan penawaran yang ditawarkan melalui Xpax Postpaid.

Seperti telco-telco lain, anda berpeluang membuat penambahan dari segi data, panggilan serta internet mengikut kesesuaian anda.

Berdasarkan pakej yang ditawarkan, mampukah pakej ini menjadi pilihan buat ramai pengguna dibawah 25 tahun khususnya pelajar di luar sana?

Baca: Demi iPhone X Berharga RM10, Gadis Ini Sanggup Beratur 4 Malam Lebih Awal


Celcom Metaverse Tawar NFT Jersi Eksklusif, Ini Cara ‘Fun’ Untuk Anda Memenanginya

Bersempena dengan demam Musim Bola yang semakin ‘hangat’ ketika ini, kami yakin anda juga pasti merasa bahangnya menonton 32 pasukan negara bergelut dalam usaha melakar sejarah sebagai juara.

Dalam meraikan kehangatan Musim Bola ini, Celcom tampil memperkenalkan sebuah dunia digital atau lebih dikenali sebagai dunia metaverse khusus buat kaki bola di luar sana.

Dinamakan sebagai Celcom Gila Bolaverse, para peminat seolah-olah ‘berada di Qatar’ dalam menyertai beberapa aktiviti yang diadakan menerusi avatar mengikut kreativiti anda sendiri.

Menerusi Celcom Gila Bolaverse, anda turut berpeluang menjadi Bolaverse Hunters di mana anda perlu mencari 32 bendera pasukan elit bertanding yang disembunyikan.

Bukan itu sahaja, anda juga turut berpeluang melakukan beberapa aktiviti lain seperti Gila-Gila Dance dan pelbagai lagi termasuk memuat naik gambar dan kongsi di media sosial.

Uniknya mengenai Celcom Gila Bolaverse, para pengguna bukan sahaja dapat berhibur dengan aktiviti yang ditawarkan malah, turut berpeluang memenangi NFT jersi Celcom eksklusif terhad buat 5 pengguna.

Nak tahu apa yang lebih cool? Anda juga turut berpeluang untuk mendapatkan pas VIP untuk menonton perlawanan akhir di Pavilion Kuala Lumpur! Oh ya, tempat duduk VIP beserta penawaran makanan percuma antara yang disediakan. Serius menarik!

Mudah sahaja. Apa yang perlu lakukan anda layari laman rasmi Celcom Gila Bolaverse dengan klik di sini untuk terus bermain bagi merebut hadiah istimewa daripada Celcom. Celcom Gila Bolaverse bakal ditawarkan buat semua pengguna secara rasmi bermula 20 November sehingga 20 Disember ini.

Apa tunggu lagi? Inilah masanya untuk anda ikuti kehangatan Musim Bola serta raih hadiah istimewa daripada Celcom. Jom!


Celcom Secara Tidak Sengaja ‘Iklankan’ Telco U Mobile

Seperti yang ramai sedia maklum, telco seperti Maxis, Celcom, DiGi dan U Mobile antara pilihan telco yang tersedia di Malaysia. Masing-masing berlumba-lumba dalam menawarkan pakej telco berbaloi dalam memberi yang terbaik buat para pengguna.

Akhir-akhir ini, dapat dilihat budaya troll dikalangan telco dalam memaparkan telco yang manakah merupakan yang terbaik sudah menjadi trend. Walaubagaimanapun, lain ceritanya pada kali ini apabila Celcom secara tidak sengaja memaparkan sebuah iklan yang menggunakan telco U Mobile.

Iklan ini turut menjadi perhatian netizen sekaligus menjemput U Mobile untuk membuat memberi ulasan. Meskipun iklan ini telahpun diturunkan, terdapat pihak yang sempat screenshot iklan yang dibuat serta berkongsi kepada orang ramai. Berikut merupakan ‘komen’ yang diberikan U Mobile berikutan kesilapan yang dibuat Celcom.

Diharap kesilapan yang dibuat Celcom ini tidak lagi berulang buat telco lain. Pengiklanan menggunakan telco lain ini sekaligus menggugat kredibiliti sesebuah telco sekaligus menguntungkan telco lain.


Celcom Sekali Lagi Alami Masalah Gangguan Perkhidmatan

Baru sahaja berlaku pada Oktober lalu, nampaknya rangkaian Celcom sekali lagi mengalami masalah perkhidmatan. Menerusi perkongsian Celcom pada kali ini, rangkaian ini melaporkan gangguan yang berlaku pada kali ini membuatkan para pengguna gagal mengakses laman web.

Walau bagaimanapun, pelayan internet melalui aplikasi seperti Facebook, Instagram, YouTube dan WhatsApp masih lagi boleh diakses seperti biasa. Membuat panggilan secara selular juga masih dapat dibuat seperti biasa.

Dilaporkan kebanyakan pengguna yang mengalami masalah rangkaian Celcom ini terdiri daripada mereka yang berada di sekitar Lembah Klang. Setakat artikel ditulis, pihak Celcom masih lagi belum mengeluarkan kenyataan rasmi mengenai tarikh gangguan perkhidmatan bakal tamat.

Tular pada minggu ini apabila orang ramai berkongsi gambar miliki PlayStation 5 yang sekaligus membuatkan para netizen tertipu.

Ramai Kongsi Gambar Miliki PlayStation 5, ‘Filter’ Ini Berjaya Buat Netizen Tertipu

Boleh Gulung Dan Simpan, TV Tercanggih Dunia Sedia Dijual Dengan Harga RM365,863


2 Perkara Yang Ramai Patut Tahu Bila Kereta Anda Terlibat Dalam Kemalangan

Tahukah anda jika kemalangan dan longkai (penarik kereta) datang dan longkai akan suruh tandatangan dokumen supaya mereka dapat komisen 10%?

Janganlah sesekali anda tandatangan dokumen tu dan tak perlu risau longkai akan gertak dan momokkan dengan cerita sedih itu la ini la.

Pertama jangan tandatangan dokumen tu.
Kedua cakap kat dia saya cuma nak towing sahaja. Biasanya caj dalam RM200 je.

Tarik kereta anda ke balai yang sepatutnya untuk buat laporan polis (ikut kawasan la).

Lepas buat laporan suruh longkai tu hantar ke bengkel panel yang buat repair. Haaa yang kena ada pengalaman kalau tak ada pun tak apa just call insurance dan minta alamat panel yang buat repair kemalangan.

Lepas tu, hehehe ni bahagian yang best. Tibalah giliran anda pula untuk claim 10 peratus dari tokey bengkel.

Caranya esok adjuster insurance akan datang bengkel dan kira jumlah kerosakan. Katalah kereta mahal BMW ke Mercedes ke total repair  RM100,000 so anda boleh claim RM10K dekat tokey bengkel sebab anda dah bagi job kat tokey bengkel.

Sebab tu la longkai bergaduh berebut kereta sebab nak dapat duit komisen dari bengkel kereta.

Dan juga hati-hati ada bengkel kuat kencing sebab dia dapat claim dari insurance tapi dia tak tukar barang tu, dia just repair je.

Dan juga hati-hati kalau longkai kata hantar kat bengkel saya. Heheheh. Tu longkai penipu sebab longkai tak ada bengkel. Dia just pancing je.

Ini pengalaman aku la. Dulu aku kemalangan kereta hancur total claim RM120,000.

Jadi tokey bengkel tu terpaksa la bagi aku RM12k komisen dan juga lost of use 3 bulan sebab ambil masa lama untuk repair dan longkai hanya dapat duit towing je RM180. Hahahah memang panas longkai tu sebab tak berjaya nak makan aku.

Dan juga call insurance dan suruh dia emel detail barang yang sepatutnya tukar. Lepas tu cek satu-satu lepas siap repair.

Kalau kurang satu korang minta duit kat tokey bengkel tu. Kalau tak korang gertak nak buat repot polis sebab dia tipu. Dulu tokey bengkel kena gertak dengan aku terus dia bayar kat aku. Hahahah.

Korang tau tak kalau korang kemalangan, selain boleh claim repair, korang jugak boleh claim Loss Of Use. Dia orang bagi pampasan RM30-RM50 sehari.

Katalah kereta korang duk dalam bengkel 30 hari, insuran akan bagi RM30 sehari.

Jadi, korang akan dapat RM900 selama kereta dibaiki. Tapi disebabkan rakyat Malaysia kurang perihatin akan hak pengguna, majoriti tak tahu pasal pampasan Loss of Use.

Baca lagi: 13 Perkara Yang Patut Dibuat Selepas Menyaksikan Kenderaan Kemalangan


Celcom Tawarkan Pakej Beli Satu Percuma Satu Bagi Huawei P30

Kecoh baru-baru ini apabila Huawei disekat Google dan Android untuk menggunakan akses mereka pada peranti terbaru mereka. Berita ini sedikit sebanyak turut memberi kesan Huawei serta penggunanya. Walaubagaimanapun, buat peranti sedia ada masih lagi boleh menggunakan sistem operasi serta servis daripada Google seperti biasa.

Terbaru, didapati Celcom tampil dengan promosi terbaru sempena Hari Raya yang bakal tiba. Melalui promosi ini, Celcom menawarkan bukan sahaja satu malah dua melalui promosi beli satu percuma satu bagi model Huawei P30.

Untuk mendapatkannya, para pelanggan perlu melanggan Celcom Mobile Platinum Plus untuk 24 bulan dengan 100GB internet percuma bernilai RM188 sebulan.

Seterusnya anda perlu menambah ahli keluarga anda untuk pakej yang sama dengan harga serendah RM48 sebulan dan nikmati video Walla untuk 1000GB serta masa panggilan tanpa had.

Tidak hanya menawarkan promosi pada pakej, para pengguna turut berpeluang mendapatkan Huawei P30 yang ditawarkan pada harga RM2,499 dengan harga serendah RM1,999 sahaja. Lebih menarik, pakej ini bakal ditawarkan dengan sebuah lagi Huawei P30 secara percuma.

Buat anda yang sudah lama mengimpikan Huawei P30 dan ingin bergaya serta merakam detik indah sempena Hari Raya yang bakal tiba, mungkin ini pakej yang anda boleh dapatkan daripada Celcom.


Celcom XPAX Tampil Dengan Cerita Di Sebalik Anugerah Juara Lagu 35

Debaran pentas AJL35 kian terasa. Walaupun COVID-19 membuatkan tarikh penganjuran AJL35 ditunda, namun itu bukan penghalang untuk anda merasai sendiri kehangatan yang dibawakan oleh pihak Media Prima Berhad bersama-sama Celcom XPAX dalam Cerita Di Sebalik #AJL35.

Bagi Nabila Razali atau lebih mesra dengan panggilan Bella, semestinya tercalon antara 12 finalis adalah sesuatu yang tidak dapat dijangkakan. Mana taknya, pelbagai kontroversi timbul kononnya lagu tersebut berjaya ke pentas #AJL35 kerana dinyanyikan oleh Hael Husaini.

Malah, ada segelintir netizen menidakkan faktor kesihatan yang dialami beliau yang kononnya hanyalah sekadar gimik semata-mata. Kalau anda nak tahu lebih banyak lagi mengenai Bella, saksikan #ceritadisebalik bersama Nabila Razali.

Berduet bersama penyanyi popular atau boleh dikatakan sebagai penyanyi lagenda, Wany Hasrita mengakui itu antara ‘goal’ beliau untuk menjadi anak seni. Dan, sudah semestinya perasaan itu tidak dapat digambarkan dengan kata-kata.

Malah, Wany sempat berkongsi bahawa Dato Jamal Abdillah bukanlah seorang yang pendiam cuma kena tahu cara dan topik untuk dibualkan. Jom dengar apa lagi yang Wany kongsikan dalam #ceritadisebalik.

Siapa sangka penyanyi yang berasal dari Sabah ini berjaya melayakkan dirinya ke pentas AJL35 dengan lagu Eh ciptaan Navigator dan Zizi sendiri manakala liriknya pula ditulis oleh Mambang dan Zizi Kirana.

Berkongsi dalam #ceritadisebalik, Zizi Kirana mengakui menjerit dibelakang pentas ketika namanya diumumkan antara finalis pada malam tersebut.

Penyanyi bersuara husky ini juga berkata, persiapan ke pentas AJL35 masih dalam proses namun, Zizi Kirana hanya mahu meluahkan perasaan beliau menerusi persembahannya pada malam itu nanti.

Nak tahu lebih banyak mengenai #ceritadisebalik Zizi Kirana? Apa kata anda layan video ini dulu.

Penyanyi yang disifatkan sebagai versatile kerana kemampuannya menyanyi dan berlakon ini sempat berkongsi menerusi #ceritadisebalik bahawa, sejak diberi kepercayaan menyanyikan lagu 7 Nasihat dendangan Dato’ Sri Siti Nurhaliza, beliau tidak dapat tidur kerana terlalu risau.

Ini kerana, membawakan lagu penyanyi nombor satu negara bukanlah mudah seperti menonton di kaca televisyen malah, rakan duetnya iaitu Kmy Kmo dan Luca Sickta merupakan komposer lagu 7 Nasihat itu sendiri.

Dan siapa sangka, menurut kedua-dua komposer ini pemilihan Shiha Zikir bagi  menggantikan Dato’ Sri Siti Nurhaliza adalah pemilihan yang paling tepat. Tidak percaya? Anda boleh layan #ceritadisebalik bersama Shiha Zikir, Kmy Kmo dan Luca Sickta.

Pertama kali beraksi di pentas AJL35, Kumpulan Floor 88 mengakui persiapan untuk malam AJL35 telahpun siap sehingga 50 peratus.

Selain itu, Floor 88 sempat berkongsi dalam #ceritadisebalik, lagu Hutang ini adalah berdasarkan pengalaman peribadi sehingga pernah menimbulkan pergaduhan antara mereka.

Tidak meletakkan harapan yang tinggi, kumpulan ini bagaimanapun akan membuat persembahan yang terbaik kerana menyifatkan lagu ini sebagai batu loncatan untuk kumpulan Floor 88 untuk terus menghasilkan karya yang lebih baik selepas ini.

Nak tahu kenapa lagu Hutang ini buat mereka bergaduh? Anda kena tengok sendiri #ceritadisebalik Floor 88.

Untuk mengetahui lebih banyak lagi mengenai finalis AJL35, jangan lepaskan peluang anda untuk menonton #ceritadisebalik bermula 11 Januari ini sehingga 1 Februari 2021.

Bagi anda yang tidak mahu terlepas menonton Cerita Di Sebalik #AJL35, anda boleh menontonnya menerusi YouTube rasmi TV3Malaysia Official.

Terus rancakkan kehangatan anda dengan Cerita Di Sebalik #AJL35 bersama Celcom XPAX Truly Unlimited dengan 2 kali kelajuan lebih pantas. Apa tunggu lagi, langgan sekarang untuk rangkaian terluas anda.


Mahu Hargai Pelanggan Setia, Celcom Tawarkan Diskaun Khas Raya

Sebut sahaja Celcom kami yakin majoriti Rakyat Malaysia sudah cukup kenal dengan telco yang telah menempah nama sekian lama ini. Sepanjang 3 dekad beroperasi juga Celcom telah berjaya menjadi antara telco yang paling digemari pengguna.

Sempena Hari Raya ini, Celcom dengan rendah hati ingin membalas jasa pelanggan setianya dengan penawaran diskaun menarik hasil kerjasama bersama 10 syarikat ternama antara Zalora, Malindo, Qatar Airways dan Kenny Rogers Roasters.

Dengan penawaran sehingga 30 Jun 2017 ini, Celcom dengan kerjasama pelbagai pihak telah menawarkan diskaun menarik khusus buat para pengguna. Apa yang best mengenai diskaun ini adalah, ianya meliputi pelbagai niche termasuk travel, kecantikan, shopping serta rebat sempena berbuka puasa. Best betul!

Berikut merupakan cadangan bagaimana anda dapat memanfaatkan kempen RayaRamadhan Loyalty anjuran Celcom ini.

Memandangkan Hari Raya yang bakal tiba tidak beberapa hari sahaja lagi pastinya anda mahukan sebuah pakaian yang serba baru. Jangan risau, dapatkan saja terus melalui Zalora dan Shopback Raya dengan diskaun sehingga 20%. Bolehlah anda berhari raya dengan pakaian bergaya dan serba baru.

Sekiranya anda sedang mencari lokasi menarik untuk berbuka puasa, jangan risau. Kenny Rodgers Roasters dan Swiss Garden antara destinasi yang boleh anda tuju dengan penawaran diskaun sehingga 35%.

Khusus buat para wanita yang ingin tampil anggun di Hari Raya ini, anda juga berpeluang untuk mendapatkan diskaun melalui tawaran daripada Fave dan Bizzy Body. Berbaloi bukan?

Sesuai buat yang mahu pulang beraya di kampung halaman, Celcom dengan hasil kerjasama Lintas Travel Ramadhan turut menawarkan diskaun menerusi penerbangan MAS, Malindo dan Qatar Airways. Khabarnya anda mampu mendapatkan tiket perbangan serendah RM130 sahaja!

Di samping itu, para pengguna Celcom turut berpeluang untuk berhibur di Lost World of Tambun, Pulau Kapas dan Bukit Gambang Resort City dengan tawaran yang menarik melalui Lintas Travel Ramadhan.

Selain itu Legoland mungkin antara destinasi yang anda boleh masukkan di dalam wishlist anda kerana Celcom turut memanjangkan tempoh diskaun ke Legoland sehingga 31 Julai 2017. Dikhabarkan semuanya dilakukan atas tanda terima kasih buat para pelanggan yang setia bersama Celcom.

Nak tahu apa lebih menarik? penawaran diskaun ini bukan sahaja ditawarkan buat pengguna Celcom #First Gold malah kesemua pengguna Celcom #First Blue turut berpeluang menikmati diskaun yang sama.

Buat anda yang berminat untuk mengetahui dengan lebih lanjut mengenai tawaran daripada #Celcom ini, anda boleh layari laman web Celcom untuk maklumat lanjut.


Bagaimana Celik Geopolitik Bantu Kerajaan Uthmaniyyah Bina Hubungan Dengan England

Buku ‘The Sultan and the Queen’ yang saya tengah usha ini menceritakan kisah tentang keakraban hubungan dan pakatan di antara England dan Turki Uthmaniyyah pada era Ratu Elizabeth I (1558-1603) dan Sultan Murad (1574-1595).

Ya anda tidak silap baca, Khalifah Turki Uthmaniyyah lah yang dimaksudkan. Ketika itu sebahagian besar orang Eropah Barat yang menganut agama Kristian Protestan bukan sahaja tiada sifat Islamophobia (takut pada budaya Islam), malah boleh dikatakan Islamophilia (suka pada budaya Islam).

Mereka kata “Islam lebih dekat dengan Kristian”, “kita (Protestan dan Muslim) penyembah Tuhan yang Esa, Katolik menyembah Triniti”. Orang mula menterjemah dan membaca Al-Qur’an (“Koran”) dan memujinya sebuah kitab yang penuh dengan hikmah. Suka sangat dengan Turki dan Islam punya pasal, orang Eropah mula minum kopi yang merupakan minuman orang Islam (“qahwa”).

Mengapa mereka suka sangat dengan Turki dan Islam? Dan mengapa Turki boleh menjalin hubungan dengan England yang kafir? Kalau waktu itu ada media sosial, akaun Khalifah pasti akan dibanjiri cemuhan seperti “apalah berpakat dengan kafir”, “tak yakin dgn Allah kah”. Keturunan Sultan al-Fatih yang berjaya menawan Constantinople mungkin tidak akan berjaya membalas komen rejimen pahlawan papan kekunci.

‘Big picture’ di belakang fenomena tersebut ialah Reformasi Protestan yang berlaku 500 tahun yang lalu. Tindakan Martin Luther mengkritik Gereja Katolik dan menyeru Kristian kembali ke ajaran Bible yang murni pada tahun 1517 telah memecah-belahkan Dunia Kristian (Christendom) di Eropah yang pada asalnya bersatu di bawah autoriti Paus (Pope) dan Maharaja Rom Suci (Holy Roman Emperor, HRE).

Gerakan Protestan memberi peluang kepada negara-negara yang sudah lama tidak puas hati dengan HRE (banyak di utara Jerman dan Belanda) menganut Protestan dan menuntut kemerdekaan.

Elizabeth memberi sokongan kepada Belanda untuk merdeka dari Sepanyol yang Katolik, atas nama solidariti Protestan. Maka Sepanyol mengiystiharkan perang ke atas England. Eropah ketika itu huru hara seperti Timur Tengah hari ini.

Uthmaniyyah yang ingin memperluaskan wilayah ke Eropah Timur (yang bersempadan dengan HRE) mula mengambil kesempatan ke atas ‘krisis geopolitik’ ini.

Seawal 1520-an, Khalifah Sulaiman I (memerintah dari 1520-1566) telah memeterai kerjasama dengan Raja Francis I dari Perancis untuk memerangi HRE. Walaupun Perancis negara Katolik, namun Francis melihat HRE sebagai ancaman kerana mengepungnya dari 2 arah (Jerman dan Sepanyol).

Jadi, Uthmaniyyah akan membantu Perancis keluar dari kepungan tersebut dengan menyerang HRE dari arah timur. Kerjasama Murad dan Elizabeth juga bertujuan untuk melemahkan kuasa laut Sepanyol.

Maka, England dan Belanda mula menggunakan macam-macam alasan untuk meyakinkan rakyat mereka tentang kerjasama dengan ‘infidel’. Malah di Belanda ada slogan ‘Liever Turks dan Paaps’ (lebih baik Turki dari Paus).

Dulu mereka menjadi Islamophilia kerana tujuan politik, hari ini mereka menjadi Islamophobia pun kerana politik. Jangan kita sesekali terpedaya dengan dakwaan ‘pertembungan tamadun’, ‘pertembungan agama’ dan sebagainya.

Umat Islam dulu pandai memanipulasi orang kerana celik geopolitik, umat Islam hari ini pula mudah dimanipulasi kerana jahil geopolitik. Eropah dulu adalah simbol mundur, lemah, fanatik sementara orang Islam adalah simbol maju, kuat, rasional. Keadaan hari ini terbalik. Ingin Muslim kembali jadi kuat? Maka kita perlu meneliti balik ilmu geopolitik dan diplomasi yang telah tenggelam oleh zaman.

Baca lagi: Perang Dunia Belum Bermula Dengan Pembunuhan Duta Rusia Ke Turki


Celoteh Wanita Ini Ketika Rakam Insiden Myvi Langgar Myvi Buat Netizen Terhibur

Sekiranya kita ternampak beberapa kenderaan di hadapan memperlahan kenderaan walaupun jalan nampak kosong, itu antara tanda-tanda kita perlu berwaspada samada terdapat kemalangan, sekatan jalan raya atau kesesakan lalu lintas berlaku di hadapan jalan.

Baru-baru ini tular satu rakaman video di mana sepasang suami isteri sedang merakam satu kejadian kemalangan yang berlaku di lebuh raya berhampiran rumah mereka.

Sebuah kereta berwarna biru sudah dalam keadaan terbalik dan ada beberapa kenderaan lain sudah meletakkan kenderaan di bahu jalan bagi memberikan bantuan kepada mangsa yang terperangkap di dalam kereta.

♬ original sound – NasiLemakDagingPower – NasiLemakDagingPower

Semasa pasangan suami isteri tersebut membuat rakaman, secara tiba-tiba ada sebuah kereta Myvi berwarna putih bergerak dengan laju di laluan paling kanan walaupun sudah ada orang memberikan isyarat untuk memperlahankan kenderaan.

Namun, disebabkan Myvi tersebut gagal memperlahankan kenderaan dan nyaris mahu melanggar orang di hadapannya, kereta tersebut telah merempuh konkrit pembahagi jalan lalu menghentam sebuah lagi kereta Myvi yang betul-betul berhenti di belakang kenderaan yang sudah terbalik.

Ekoran pelanggaran tersebut, kedua-dua Myvi berwarna putih itu melanggar sebuah bas yang berada berhampiran. Rakaman video ini telah mendapat 1.7 juta jumlah tontonan serta ribuan reaksi penonton di bahagian komen video tersebut.

Namun, aksi si isteri memberikan celoteh komentar mengenai situasi kemalangan yang berlaku telah membuatkan orang ramai terhibur. Rata-rata ramai yang geli hati apabila mendengar si isteri seolah-olah menceritakan semula kepada suami satu per satu apa yang terjadi walaupun si suami berada di sebelahnya.

“Laju bang belakang bang. Eeeh, Myvi ini. Bang, bang, bang. Haa, kan saya dah kata bang. Sebab dia laju sangat,” terang si isteri bersungguh-sungguh kepada suaminya apabila melihat Myvi tersebut menjadi punca kemalangan awal menjadi lebih teruk.

Pada masa yang sama orang ramai berasa geram dengan kedua-dua suami isteri tersebut kerana beberapa kali mereka mengerakkan telefon semasa merakam detik-detik yang mencemaskan.

Menurut salah seorang pengguna TikTok yang berada semasa kejadian, dia sangat terkejut melihat kereta Myvi putih yang dinaiki dua orang wanita melanggar sebuah lagi Myvi berwarna sama lalu merempuh sebuah bas.

Seorang penunggang motosikal sempat mengelak dari nyaris dilanggar sebuah kereta Myvi yang secara tiba-tiba membuat belokan tajam secara mengejut.

Myvi Salah Jalan, Buat ‘Potongan Tajam’ Hingga Nyaris Langgar Motosikal

Ambil Lajak Macam Bawa Lori, Netizen Simpati ‘Rider’ Nyaris Berlanggar Dengan Myvi


Cemas Dan Merisaukan, Netizen Kongsi Pengalaman Gajah Buat ‘Spotcheck’ Semasa Pulang Ke Kampung

Pada tahun ini kita dapat saksikan peningkatan jumlah kenderaan yang keluar untuk pulang ke kampung bagi menyambut Hari Raya Aidiladha sehingga menyebabkan orang ramai tersangkut dalam kesesakan yang panjang.

Disebalik terpaksa beratur panjang, baru-baru ini beberapa pengguna jalan raya juga berkongsi rakaman video di mana perjalanan mereka terbantut seketika apabila ada seekor gajah berada di tengah-tengah jalan raya.

Dalam video pertama, penumpang Perodua Viva merakam detik-detik cemas apabila gajah terbabit berjalan ke arah mereka sambil memerhatikan mereka dari tepi bahu jalan. Apabila melihat haiwan itu seperti sedang ‘leka’, pemandu Viva segera memecut meninggalkannya. Semasa perakam memusingkan pandangan ke cermin belakang, kelihatan gajah itu ‘berlari-lari anak’ menuju ke arah kenderaan yang lain.

nasib baik dey lari#PUBGMobileMadGala #headdancechallenge #fyppppppppppppppppppppppp

Video kedua pula dikongsikan oleh pengguna jalan raya yang lain. Setelah gajah itu sampai ke arah barisan kenderaan lain, ia berdiri di hadapan Nissan Grand Livina buat seketika, lalu gajah itu berdiri di sebelah kiri kenderaan berkenaan. Sekali lagi apabila gajah itu seperti ‘terleka’, pemandu MPV itu segera membelok ke kanan jalan dan memecut selaju yang mungkin. Nasib baik haiwan besar itu tidak cuba mengekori kenderaan terbabit.

Detik paling membimbangkan dikongsikan dalam video ketiga apabila gajah itu segera berlari ke arah kenderaan yang merakam situasi di hadapan. Menurut pemilik asal video itu, haiwan itu telah pun mengangkat kaki dan meletakkan di bahagian hadapan keretanya.

Ketiga-tiga video berkenaan telah mendapat jutaan tontonan dan ternyata warganet pun turut menzahirkan perasaan cemas setelah melihat insiden terbabit. Mereka juga turut berkongsi pengalaman sendiri apabila melalui laluan yang sama.

Warganet berkongsi beberapa perihal haiwan tersebut dengan menyatakan gajah merupakan seekor haiwan yang sensitif dan mempunyai perasaan ‘ingin tahu’ yang sangat tinggi. Sekiranya pemandu membuat ‘sesuatu’ yang kurang menyenangkan, boleh menyebabkan gajah ‘naik minyak’ dan menyerang apa sahaja berdekatan dengannya.

Tambah orang ramai lagi, apabila pemandu ternampak gajah berada di tepi jalan, teruskan sahaja perjalanan tanpa perlu berhenti. Andaikata haiwan terbabit sudah pun berada di tengah-tengah jalan, segera berhenti bergerak dan tunggu ia meninggalkan jalan raya. Setelah keadaan sekeliling berasa selamat, barulah pemandu boleh meneruskan perjalanan.

Dalam rakaman video keempat pula, kelihatan gajah itu meninggalkan jalan raya dan terus masuk ke dalam kawasan hutan berhampiran selepas berkeliaran berdekatan Toyota Avanza berwarna biru di hadapan mereka.

Saya record sebab kot kot kena lenyek, boleh saya buat derma kilat 😭 #balikkampung #gerikperak #fyp hastag taknak kalah. Hati hati ya semua

♬ original sound – Scandal couture – Scandal couture

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini netizen ada berkongsi apa perlu dibuat sekiranya berhadapan dengan gajah apabila melalui tempat habitatnya. Baca lebih lanjut melalui pautan di bawah.

Cemas Dikejar Gajah Semasa Lalu Jalan Gerik-Jeli, Netizen Kongsi Pengalaman Cara Untuk Hadapinya

Perhilitan Jelaskan Kejadian Gajah Masuk Sekolah Bukan Kali Pertama Berlaku


Cemas Dikejar Gajah Semasa Lalu Jalan Gerik-Jeli, Netizen Kongsi Pengalaman Cara Untuk Hadapinya

Orang ramai sedia maklum jalan Gerik-Jeli merupakan laluan haiwan liar melintas, lebih-lebih lagi sekawanan gajah yang sering kali muncul pada waktu malam yang membuatkan pengguna jalan raya terpaksa berhenti memberikan laluan kepada haiwan itu.

Baru-baru ini seorang pengguna TikTok @cikyus2uttok berkongsi satu rakaman video pendek ada seekor gajah cuba menghampiri kereta-kereta yang sedang menunggu haiwan liar itu melintasi jalan tersebut.

Detik cemas itu menyebabkan dua buah MPV di hadapan kereta yang merakam video itu mengundurkan kenderaan masing-masing bagi mengelakkan haiwan mamalia itu berbuat ‘apa-apa yang buruk’ kepada mereka semua.

Highway Gerik-Jeli ni kalau direzekikan nampak mmg akan keluarlah big guy yg sado ni😬. Tapi jarang. Bahaya woooo #gajahhutangerik #highwaygerikjeli

Perkongsian video itu telah mendapat hampir 2 juta tontonan dengan lebih 4,000 komen daripada pengguna TikTok yang lain. Menurut @cikyus2uttok, adik iparnya yang memandu pada waktu itu. Selepas dia mendapati terdapat ruangan untuk maju ke hadapan, dia memecut sepantas yang mungkin untuk mengelakkan bertembung dengan gajah itu.

Orang ramai yang berpengalaman dengan situasi seperti itu tidak lokek untuk berkongsikan cara-cara mereka berhadapan dengan haiwan mamalia darat terbesar terbabit.

Majoritinya menyarankan untuk semua kenderaan segera berhenti di tempat masing-masing dan tidak membunyikan hon atau membuka lampu (jika waktu malam) supaya gajah itu tidak tertarik perhatiannya.

Selepas haiwan itu selesai melintasi jalan raya dan situasi dirasakan selamat, barulah kenderaan boleh meneruskan perjalanan seperti biasa. Cara tersebut dipraktikkan agar pengguna jalan raya dapat mengelak pertembungan dengan haiwan terbabit.

Bagi sesiapa yang sering menggunakan jalan raya ini dan tidak pernah lagi terserempak dengan haiwan mamalia ini, anda boleh cuba menggunakan tips yang dikongsikan oleh orang ramai supaya kesemua pihak dapat menggunakan laluan tersebut dengan aman dan selamat.

Baca lagi artikel-artikel yang The Vocket siarkan pada minggu ini dengan klik pautan di bawah.

Dimarah Hanya Kerana Utamakan Wanita Mengandung, Chef Ammar ‘Sekolahkan’ Pelanggan Biadab

Menjelang Aidilfitri, Harga Tiket Bas Ekspres Naik Sehingga 20%

Netizen Indonesia Kurang Senang Lihat Kanak-Kanak ‘Bermain’ Dekat Hypercar Bernilai RM14.44 Juta


Cemas Nampak ‘Roadblock’, Geng Motor Sanggup Angkat Motosikal Seberang Pembahagi Lebuh Raya

Tular satu rakaman video sekumpulan ‘mat motor’ kelam-kabut menghentikan motosikal di tengah-tengah lebuh raya selepas mendapati ada roadblock dibuat oleh penguatkuasa di laluan tersebut.

Mereka ‘lebih berani’ lagi apabila sanggup berkumpul di laluan paling kanan untuk mengangkat motosikal masing-masing melepasi pembahagi konkrit ke laluan sebelah untuk ‘menyelamatkan diri’.

Takut rupanya. Konvoi ramai-ramai halang jalan macam samseng kononnya tapi bila ada roadblock kalut semua duk angkat motor nak lari 😅 pic.twitter.com/VapYS7m3th

— nan manjoi8715 (@nanmanjoi8715) October 22, 2022

Tindakan kumpulan ‘mat motor’ terbabit telah mendapat kecaman teruk daripada netizen. Gara-gara takut dengan sekatan jalan raya, mereka sanggup membahayakan keselamatan pengguna jalan raya lain dengan memberhentikan kenderaan di tengah-tengah lebuh raya dan berkumpul di pembahagi konkrit untuk mengangkat motosikal masing-masing.

Ada juga sebahagian daripada ahli konvoi itu mengambil ‘jalan lebih mudah’ dengan melawan arus di laluan kecemasan supaya dapat mengelakkan diri daripada melalui roadblock di hadapan mereka.

Aku pernah kena, dekat bandar KL, naik motor berdua dengan member perempuan, masa tu malam, geng2 motor cucuk rapat motor ktorang sambil catcall. Tiba2 nampak banyak motor berenti tepi, termasuk la motor yang catcall ktorang tu. Rupanya depan ada roadblock hahahaha https://t.co/6H4NqgAZoX

— nadia (half girl, half book) 🇲🇾 (@MiraNaddd) October 23, 2022

Tiada info lanjut di mana kejadian dalam klip video yang tular itu berlaku. Bagaimanapun orang ramai berharap tiada lagi perkara-perkara berbahaya seperti itu berulang lagi pada masa hadapan.

Terdahulu ada kepala seorang ahli konvoi motosikal nyaris digilis rakan sekonvoi apabila mangsa terbaring di atas lebuh raya sejurus gagal menyelit lalu merempuh belakang sebuah kereta.


Cemerlang Elak Provokasi Pemandu Wanita Di Sabah, Sikap Profesional Polis Trafik Ini Dipuji Netizen

Sudah menjadi sebahagian daripada tugas anggota polis trafik dalam menjalankan Sekatan Jalan Raya (SJR) bagi menyemak sesebuah kenderaan mempunyai cukai jalan, dan lesen memandu yang masih aktif atau sebaliknya.

Dalam pada itu, tular baru-baru ini apabila seorang wanita di Sabah bertindak untuk memaki anggota polis trafik serta membuat provokasi. Ayat seperti “kau tanya aku siapa” dan “jaga mulut kau” antara yang disebutkan wanita ini.

Kamu tahu aku siapa? 100 wanita inspirasi Sabah tahun 2021. #TAHNIAH Anggota @PDRMsia @ @PDRMsia_Trafik tak layan kerenah.Tetap menjalankan tugas walau dimaki.

Video Via Fb Zaharin Mohd Yasin / WhatApps. pic.twitter.com/qscwCfeiKk

— Jabatan Netizen Malaysia (@jnmalaysia) June 17, 2021

Menerusi video yang tular, difahamkan wanita berkenaan disaman berikutan cukai jalan dan insuran kenderaan beliau yang tamat tempoh.

Sementara itu, para netizen nampaknya kagum dengan sikap profesional yang ditunjukkan pegawai polis trafik berkenaan yang menjalankan tugas serta mengelakkan diri daripada melayan provokasi yang dibuat wanita tersebut. Berikut antara komen netizen mengenai isu ini.

— Iffah Hazim (@iffahhazim) June 17, 2021

Kalau aku entah lah hilangnya kesabaran aku yeee . https://t.co/Y9sxA6pWMh

— Abang Jazle 2.0 🇲🇾🤝🇵🇸 (@thefvizvldrs) June 17, 2021

Akhir sekali. Bahagian akhir sekali. Jeritan 'biadap'. Siapa yang berkelakuan sedemikian? Mengelirukan 😅 https://t.co/7EMuScits9

Dimaklumkan pegawai di lapangan telah memohon anggota yang bertugas di SJR tersebut untuk membuat laporan polis dan kes siasat di bawah Seksyen 509 Kanun Keseksaan di mana perkataan atau isyarat yang dimaksudkan mengaibkan kehormatan seseorang

Tular pada bulan ini apabila rider Foodpanda muncul hero selepas berjaya membantu pihak polis menangkap pihak perompak.

‘Rider’ Foodpanda Sekali Lagi Muncul Hero, Kali Ini Bantu Polis Tangkap Perompak

Jiran Kena Dera Dengan Suami, Tindakan Gadis Ini Lapor Polis Terima Pujian Netizen


Cemerlang Sepanjang 2020, Syarikat Ini Hargai Pekerja Dengan Hadiahkan PS5, iPhone Dan Kad Grafik

Sudah menjadi lumrah setiap pekerja pastinya mahu dihargai oleh majikan atau syarikatnya. Penghargaan juga dilihat sebagai salah satu cara buat majikan dan syarikat memotivasikan para pekerja untuk bekerja dengan lebih baik.

Dalam pada itu, sebuah syarikat pembangun game yang berpengkalan dari China iaitu MiHoYo memilih cara yang agak unik bagi menghargai para pekerja dengan menawarkan sejumlah besar hadiah yang pastinya diingini orang ramai seluruh dunia.

MiHoYo, the developers of Genshin Impact, held their annual employee meeting where they gave away a bunch of electronics to employees in a lottery. Essentially a thank you for the successful year the company had.

Includes PS5's, Switches, Apple products, RTX GPU's and more pic.twitter.com/se5izjEXDk

— Daniel Ahmad (@ZhugeEX) February 2, 2021

Berdasarkan gambar yang dikongsikan, syarikat ini telah memborong sejumlah besar bilangan Sony PlayStation 5, kad grafik Nvidia RTX 3070, Nintendo Switch Apple iPhone 12 Pro Max, Apple iPad dan semuanya bagi tujuan hadiah buat para pekerjanya.

Apa yang lebih unik daripada hadiah yang diberikan, syarikat ini berjaya mendapatkan sejumlah besar Sony PlayStation 5 yang kini sedang kekurangan stok berikutan permintaan yang tinggi.

Difahamkan dalam usaha untuk menawarkan hadiah yang adil yang buat para pekerja, sebuah sistem secara cabut undi telah dibuat buat para pekerja. Hadiah penghargaan yang diberikan buat para pekerja berikutan kecemerlangan syarikat pada tahun 2020 ini nyata lebih daripada apa yang diharapkan para pekerja.

Tular pada minggu lalu apabila seorang streamer dikecam hebat oleh netizen gara-gara menyentuh isu perkauman serta strim permainan slot sewaktu streaming.

Sentuh Isu Perkauman Dan Strim Permainan Slot, Streamer Ini Dikecam Hebat Netizen

136 Cubaan ‘Hack’ Sepanjang Dua Hari, TMJ Buktikan IG Baginda Kebal Daripada Godaman


Kematian Kim Jong-nam, 2 Sebab Hubungan Malaysia-Korea Utara Tidak Terjejas

Lelaki Korea Utara (DPRK) bernama Kim Jong-nam terbunuh di Malaysia. Jong-nam adalah abang tiri kepada Kim Jong-un, pemimpin tertinggi DPRK. Jadi, ramai yang anggap DPRK akan serang Malaysia, atau hubungan DPRK dan Malaysia akan jadi tegang.

Ada yang kata ada konspirasi untuk membabitkan Malaysia dalam perang. Ada juga yang mengambil kesempatan untuk memperlekeh sistem keselamatan Malaysia.

Dari semalam lagi ada sahabat meminta pendapat saya. Saya tidur nyenyak. Sebab tak ada apa yang akan berlaku. Rileks.

1. Adakah Kim Jong-un akan serang Malaysia untuk membalas dendam?

Sebenarnya Jong-nam mati, Jong-un yang paling gembira. Malah kebanyakan media Korea Selatan mendakwa Jong-un lah yang menghantar perisik untuk membunuh Jong-nam. Mengapa Jong-un mahu bunuh abang tirinya? Sebab kuasa.

Ayah mereka, Jong-il lebih sayangkan Jong-nam dan menjadikan Jong-nam sebagai pewaris pemerintahan, pada mula-mulanya. Cuma Jong-nam ini jenis memberontak dan banyak buat hal, dan akhirnya dia kehilangan kedudukan sebagai ‘putera mahkota’.

Selepas Jong-il meninggal dunia pada 2011, Jong-un yang mewarisi ayahnya masih melihat Jong-nam sebagai ancaman. Kerana ikutkan budaya Asia Timur, Jong-nam sebagai anak sulung lebih berhak menjadi pewaris berbanding Jong-un yang merupakan anak bongsu. Jong-nam yang berada di luar DPRK pula suka mengkritik Jong-un secara terbuka.

Berkali-kali percubaan membunuh telah dilakukan ke atas Jong-nam. Jong-nam pernah kelihatan muncul di Malaysia pada tahun 2014. Kemungkinan besar, kejadian semalam adalah dirancang oleh Jong-un untuk menamatkan riwayat Jong-nam.

Baca: Pandangan Anda Tentang Korea Utara Mungkin Berubah Selepas Melihat Ini

2. Ada konspirasi untuk membabitkan Malaysia dalam konflik US-China? DPRK proksi China?

Ada yang kata kalau DPRK serang Malaysia, maka US boleh bercampur tangan dan berperang dengan China. Ada pula yang kata, Malaysia rapat dengan China, DPRK proksi China. Bingo!

Tidak, DPRK bukan proksi China. Malah mereka paling pantang dilihat sebagai proksi China. Walaupun DPRK sebuah negara komunis, pengasas DPRK iaitu Kim Il-sung (datuk kepada Jong-un) tidak mahu DPRK menjadi hamba kepada Soviet ataupun China.

Dia mencantas puak-puak pro-Soviet dan pro-China di bawahnya dan mengisytiharkan ‘Juche’ (berdikari, bebas) sebagai ideologi rasmi DPRK pada tahun 1977. Tapi nak ‘Juche’ macam mana sedangkan Soviet dan China itu kuasa besar, DPRK ini negara kecil? Jawapannya adalah nuklear.

Program pembangunan nuklear DPRK bermula sekitar 1980-an, tujuannya adalah untuk mencegah Soviet atau China dari membulinya. Dalam hubungan antarabangsa, senjata nuklear juga dikenali sebagai ‘the great equalizer’ sebab ia dapat menyamaratakan kedudukan sebuah negara kecil dengan kuasa-kuasa besar yang mempunyai senjata nuklear (US, Soviet/Russia, China dan sewaktunya).

Selepas Perang Dingin tamat pada 1991, rejim DPRK berada di ambang keruntuhan kerana satu per satu negara komunis telah digulingkan. Maka Kim Jong-il mula menggunakan senjata nuklear sebagai alat dasar luar untuk memaksa kuasa-kuasa besar menunduk kepada kehendaknya demi menjamin kelangsungan Dinasti Kim. Hebat kan?

Strategi DPRK ini dikenali sebagai ‘nuclear brinkmanship’. Modus operandinya adalah (1) DPRK membuat ujian peluru berpandu (missile) yang mempunyai keupayaan nuklear untuk memaksa (2) US berunding dengan DPRK demi menjamin keselamatan sekutunya iaitu Korea Selatan dan Jepun maka (3) DPRK meminta bantuan kewangan sebagai syarat untuk tidak mengganas. Kalau US mungkir janji atau DPRK rasa kesuntukan sumber, ulang balik langkah No. 1.

‘Brinkmanship’ yang sama juga dipakai ke atas hubungannya dengan China. Walaupun China kurang berpuas puas hati dengan DPRK, namun DPRK penting sebagai negara penyanggah (buffer state) yang boleh menghalang tentera US yang bertapak di Korea Selatan.

Jadi, mau tak mau China terpaksa melindungi DPRK dengan membekalkan sumber ekonomi yang diperlukannya (China ialah pembekal bantuan terbesar DPRK).

3-4 tahun kebelakangan ini, China cuba mengubah strategi. Xi Jinping (Presiden China) cuba berbaik-baik dengan Park Geun-hye (Presiden Korea Selatan) untuk memujuknya membatalkan hubungannya pakatan Korea Selatan dan US.

Kalau US berundur dari Semenanjung Korea, maka DPRK tidak lagi penting. Kalau tak penting tak guna lagi DPRK “blackmail” China. Lalu apa Kim Jong-un buat? Tembak peluru berpandu sebagai amaran.

3-4 hari yang lepas, Shinzo Abe berjumpa dengan Donald Trump untuk mengukuhkan hubungan US-Jepun. Lalu apa Kim Jong-un buat? Tembak lagi sebiji peluru berpandu sebagai amaran.

Walaupun DPRK sebuah negara yang miskin dan kedudukannya dikepung oleh 5 negara (China, Russia, Korea Selatan, Jepun, US), ia berjaya mempermainkan negara-negara di sekelilingnya untuk kepentingannya.

Jadi, bom nuklear yang dibuat susah payah oleh DPRK bukan untuk digunakan secara suka-suka tetapi untuk mengukuhkan kepentingan geopolitik DPRK. Kim Jong-un bukan gila. Dia, ayahnya, atuknya semua adalah aktor yang rasional dan bijak dalam memelihara kepentingan Dinasti Kim.

Propaganda Hollywood (seperti filem ‘The Interview’) yang membuat orang ramai anggap DPRK ini gila. Ye lah, kalau ikut piawai Hollywood, Trump gila, Putin gila, Kim Jong-un gila, semua gila. Mereka saja yang betul, mereka saja yang normal.

Jadi sekarang anda faham mengapa saya boleh tidur nyenyak? Rileks, kematian Kim Jong-nam tidak akan menyebabkan Malaysia diancam nuklear Korea Utara. Ia berpunca daripada pertelingkahan politik dalaman Korea Utara. Jangan pandai-pandai nak membabitkan Malaysia pula.

NOTA: Sebaik saja Korea Selatan mengisytiharkan ia tidak lagi memusuhi negara-negara komunis/sosialis pada 23 Jun 1973, Malaysia (yang telah mempunyai hubungan diplomatik dengan Korea Selatan) mendirikan hubungan diplomatik dengan Korea Utara pada 30 Jun 1973.

Baca lagi: Jurugambar Ini Rakam ‘Kesunyian’ Bandar Pyongyang, Korea Utara


Cendol Jadi ‘Sendol’, Pencipta Kandungan Di AS Kagum Dengan Makanan Malaysia

Seorang pengguna TikTok dan pencipta kandungan makanan @misslegarda dari Amerika Syarikat berjaya membuat rakyat Malaysia terhibur dengan cara beliau menyebut makanan Malaysia.

Dalam videonya yang terbaharu dan melalui cadangan salah seorang pengikutnya, dia mencuba pelbagai makanan Malaysia termasuk char kuey teow, mee goreng, dan nasi kandar.

Sepanjang video tersebut, selain daripada sikap kagumnya terhadap makanan Malaysia, @misslegarda juga berjaya membuat netizen ketawa dengan kesalahan beliau menyebut makanan Malaysia.

Selain char kuey teow yang disebut ‘char kuey tauke’ olehnya, dia juga menyebut Cendol, pencuci mulut terkenal di Malaysia sebagai ‘sendol’. Manakala rendang pula dipanggil ’stik daging kelapa’.

Bagaimanapun, di sebalik kesalahan sebutan mengenai nama-nama hidangan, netizen yang berkumpul di laman TikTok @misslegarda menghargai rasa kagum beliau yang memuji masakan Malaysia.

Rasa kagumnya dengan masakan Malaysia telah membuatkan beliau meminta mana-mana rakyat Malaysia yang berada di Los Angeles untuk menjemputnya datang ke rumah bagi merasai sendiri masakan Malaysia yang segar dari dapur.


Cendol Tersenarai 50 Pencuci Mulut Terbaik Dunia Oleh CNN, Ditulis Berasal Dari Singapura

Ketika cuaca panas, cendol pastinya pencuci mulut pilihan rakyat Malaysia berikutan rasanya yang manis dan menyegarkan. Malah, baru-baru ini cendol terpilih sebagai salah satu pencuci mulut terbaik dunia oleh CNN Travel.

Akan tetapi dalam senarai yang dibuat CNN Travel ini, cendol yang diiktiraf terbaik ini berasal dari Singapura. Menurut CNN Travel, cendol versi Singapura dipilih kerana cendol tersebut ditambah kacang merah di dalamnya, dimana kebiasaanya cendol hanya dihidang dengan santan, jeli hijau yang diwarna dengan pandan, pulut, ais dan gula melaka.

Buat pengetahuan anda, menerusi laporan iFood, tidak ada maklumat terperinci mengenai asal usul cendol, tetapi dipercayai bahawa perkataan “cendol” muncul untuk kali pertama dalam projek konkordans Melayu yang diterbitkan pada tahun 1932.

Is cendol native to Malaysia or Singapore? CNN’s latest list of ‘50 of the world’s best desserts" has said that cendol comes from Singapore. 📸: Yusof Mat Isa pic.twitter.com/Y8491DlHVU

— Malay Mail (@malaymail) December 3, 2018

Ianya nyata menimbulkan perdebatan di media sosial di mana ramai yang tidak berpuas hati dengan ‘asal usul’ cendol yang ditulis oleh CNN ini. Ada juga warga Singapura sendiri yang tidak bersetuju cendol versi mereka adalah yang terbaik di dunia.

Bagi anda, benarkah cendol dari Singapura merupakan yang tersedap hanya dengan menambah kacang merah? Sedangkan cendol di negara kita juga dihidang dengan kacang merah. Nampaknya wakil CNN ini belum sampai ke Malaysia untuk cuba cendol yang sebenar.

I wouldn't line up 10 minutes under the hot sun for this famous cendol even if it's good. I happened to walk past it around 5pm and there was no line so might as well tick it off the typical Penang list! #chiyeaneats_penang #penangeats #penang #penangfood #teochewcendol #cendol #cuticutimalaysia #malaysia

A post shared by  Chi Eats (@chiyeaneats) on Dec 3, 2018 at 4:27pm PST


Cenergi SEA Berhad Syarikat Kaya Yang Didakwa Mencuri Idea Reka Bentuk Ruang Pameran

Tular baru-baru ini apabila seorang pereka meluahkan rasa terkilan beliau kepada sebuah syarikat besar yang menciplak idea beliau.

Dalam hantaran yang dimuat naik di Facebook, Diana Chew Ee Chiezt, pereka ruang pameran mendakwa bahawa idea reka bentuk ruang pameran beliau disalin 95% oleh syarikat Cenergi SEA Berhad.

Tindakan tidak beretika anak syarikat Khazanah Nasional ini difahamkan bermula apabila Diana dan pasukannya membentangkan idea reka bentuk mereka selepas “menyedari pelanggan tidak tahu mengenai bajet serta konsep yang mereka mahu, jadi kami berkongsi beberapa idea bersama mereka untuk memendekkan masa meneka.”

This is common in Malaysia – you propose to prospective client, client says 'we're going with someone else' then proceeds to steal your design and gets someone else to do for cheaper price. Malaysia sadly has no protections for stuff like this happening. Anyway shame on Cenergi pic.twitter.com/KqJcky18oi

— Erna Mahyuni.ringgit (@ernamh) August 31, 2022

Selepas pertemuan pertama, pihak Cenergi difahamkan suka dengan reka bentuk yang dibentangkan. Namun apabila masuk bahagian rundingan harga, terdapat kekangan sehingga mereka tidak dapat mengambil kerja tersebut.

“Tetapi selepas seminggu kemudian, kami mendapati bahawa pelanggan [Cenergi] mengambil reka bentuk kami dan meminta vendor lain untuk menyalin [reka bentuk kami].

“Apabila kami membandingkan reka bentuk, persamaannya adalah 95%, kerana dimensi, warna malah pemetaan poster adalah sama seperti kami [bentangkan].”

Diana mendakwa bahawa dia ada menghubungi pihak Cenergi, namun mereka menafikan dakwaan tersebut. Diana tetap berkeras dengan dakwaan beliau bahawa Cenergi menyalin reka bentuk beliau selepas rundingan dijalankan.

“Jika tidak, bagaimana reka bentuknya begitu sama? Saya beritahu mereka dari pengalaman bertahun-tahun saya dalam reka bentuk, kami boleh buktikan yang mereka menyalin dan reka bentuk mereka dibina selepas rundingan harga.

“Jadi mereka bertanya kepada saya apa yang saya mahu, saya beritahu mereka sama ada anda bayar hak reka bentuk atau anda boleh menukar reka bentuk.

“Dia [Cenergi] berkata mereka akan menyemak dengan pasukan undang-undang  dan memberitahu saya. Namun, apabila saya membuat panggilan susulan kepada mereka, mereka tidak membalas,” katanya.

Diana turut turun ke ruang pameran untuk melihat adakah pihak Cenergi ada menukar reka bentuk seperti yang diminta, namun mendapati bahawa pihak Cenergi masih menggunakan reka bentuk ruang pameran dengan sedikit perubahan.

“Rakan saya memberitahu bahawa tiada apa yang boleh saya lakukan, kerana Malaysia tidak mempunyai undang-undang yang boleh melindungi kerja reka bentuk kreatif.

“Dan kita terlalu kecil, dan ia akan menjadi terlalu menyusahkan dan terlalu mahal untuk menyaman syarikat besar.

“Saya tidak boleh menyaman tetapi saya boleh mendedahkan mereka bukan?

“Saya amat kesal kerana pasukan saya bekerja keras untuk mencipta reka bentuk yang baik dengan harapan dapat membantu pelanggan menonjol dalam pameran tetapi akhirnya hasil kerja keras mereka dirampas.

“Cenergi & Brainstormconcept kamu berdua memalukan!” Katanya.

Sejak laporan ini ditulis, pihak Cenergi masih belum mengeluarkan apa-apa kenyataan. Cubaan The Vocket untuk mendapatkan maklum balas daripada anak syarikat Khazanah Nasional ini juga gagal.

‘Student buat research, uni dapat nama’ – Universiti Malaya dituduh curi kajian pelajar PhD. Rujuk pautan di bawah untuk membaca.

‘Student Buat Research, Uni Dapat Nama’ – Universiti Malaya Dituduh Curi Kajian Pelajar PhD

‘Ejaan Sahaja Berbeza’- Nama Perniagaan Sharifah Rose Didakwa Ciplak Jenama Tempatan?

Dakwa Konsep Tudung Diciplak Jenama Terkenal, Netizen Simpati Lihat Pemuda Ini Menangis


CEO AirAsia India Letak Jawatan

Ketua Pegawai Eksekutif AirAsia India, Amar Abrol mengumumkan perletakan jawatannya setelah 2 tahun memegang jawatan tersebut dia India. Beliau akan kembali ke Malaysia dan ditempatkan di ibu pejabat AirAsia.

Amar Abrol menyatakan hasratnya untuk kembali ke Malaysia kerana ingin dekat dengan keluarga. AirAsia India mengeluarkan kenyataan terima kasih atas sumbangan beliau yang begitu memberansangkan sepanjang bersama AirAsia India. Sepanjang penglibatan beliau AirAsia India berkembang tiga kali ganda dari segi penerbangan, pekerja dan rangkaian.

Setakat Mac tahun ini syarikat penerbangan tambang murah itu berjaya mengendalikan lebih 1.46 juta penumpang. AirAsia India berjaya bersaing dengan penerbangan tambang murah yang lain di India seperti IndiGo, SpiceJet dan GoAir.


CEO Aplikasi Snapchat Peroleh Bonus Bernilai RM2.5 Bilion

Minggu yang penuh dengan cabaran dan kegembiraan buat CEO Snap Inc, Evan Spiegel. Nilai syarikat beliau menurun $1.3 billion gara-gara sebuah tweet daripada Kylie Jenner yang mengatakan beliau tidak lagi menggunakan aplikasi ini.

sooo does anyone else not open Snapchat anymore? Or is it just me… ugh this is so sad.

— Kylie Jenner (@KylieJenner) February 21, 2018

Disebalik kejatuhan nilai syarikat, CEO dan pengasas bersama aplikasi Snapchat dilaporkan bakal menerima sebanyak $637 juta (~RM2.49 bilion) tidak lama lagi. Jumlah yang bernilai 9 angka ini bakal diterima berikutan laporan saham aplikasi ini yang mula memasuki IPO pada tahun lalu.

Berbincang soal bayaran gaji, dikatakan Evan Spiegel turut menerima gaji sekitar $100,000 serta beberapa imbuhan lain yang bernilai melebihi $1 juta. Kejayaan yang diterima beliau sepanjang menjadi CEO Snap Inc telah menjadikan beliau CEO ketiga dengan bayaran bonus tertinggi sepanjang sejarah.


CEO Apple Dilantik Menyertai Lembaga Pengarah Nike

Pengasas produk Nike, Phil Knight baru-baru ini telak meletakkan jawatannya sebagai chairman di Nike, setelah memegang jawatan itu sejak penubuhan Nike lagi.

Nike merasakan CEO Apple, Tim Cook boleh melakukan sesuatu terhadap syarikat itu dan melantik Cook sebagai salah seorang independent director untuk syarikat itu. Cook sudah terlibat dengan pengurusan Nike sejak 2005 lagi, jadi beliau tidak akan mempunyai masalah untuk menyesuaikan diri di Nike.

Tugas Cook dalam Nike nanti adalah untuk menjadi penasihat dan membantu CEO Nike, Mark Parker di mana beliau akan mengambil alih jawatan Knight dan menggalas tugas sebagai president, CEO dan chairman untuk syarikat itu.

Saya dapat merasakan akan terhasil lebih banyak kolaborasi antara Nike dan Apple di masa akan datang. Sebelum ini Nike ada ‘Nike+’, aplikasi running untuk pengguna produk Apple. Mungkin akan terhasil sesuatu yang lebih hebat hasil kerjasama dua syarikat gergasi ini? Kita tunggu dan lihat.


CEO Bahagian TV Media Prima Sedia Berbincang Dengan Laman-Laman Lanun

Chief Executive Officer (CEO), Media Prima Television Networks (MPTN) Encik Johan Ishak semalam menulis satu surat terbuka yang ditujukan kepada rakyat Malaysia dan laman-laman lanun (di Facebook terutamanya) yang memuat naik kembali konten drama dan rancangan yang diterbitkan oleh rangkaian Media Prima untuk meraih likes dan shares untuk laman Facebook mereka.

Dalam tulisan beliau, Johan Ishak mahu rakyat Malaysia yang mahu menonton kembali drama kegemaran mereka menerusi laman rasmi yang sah iaitu di tonton.com.my. Tambah beliau, laman lanun seperti LayanOn9 (masih dalam siasatan), LongTV (sudah akur selepas disaran), Kepala Bergetar (sudah akur selepas disaran) dan banyak lagi tidak meminta izin menyiarkan drama-drama yang sedang hit.

Ianya boleh dikira sebagai cetak rompak kerana konten ini ditonton di luar platform rasmi yang disediakan oleh Media Prima. Disebabkan saluran Media Prima adalah percuma untuk ditonton oleh semua (tidak mengenakan bayaran bulanan kepada penonton), jadi revenue daripada iklan adalah sangat penting buat Media Prima. Media Prima juga sudah berbincang dengan laman-laman ini jika mahu terus beroperasi, perkongsian wang iklan perlulah setimpal.

Dengan penulisan panjang lebar ini, Johan Ishak berharap rakyat Malaysia dapat memberi sokongan kepada Media Prima dengan cara yang betul. Aktiviti cetak rompak bukan lagi hanya dalam bentuk cakera padat, tetapi juga secara digital.

Penghasilan sesebuah drama dan rancangan besar seperti Anugerah Juara Lagu perlukan modal dan modal ini datangnya daripada pengiklanan. Kami tahu anda mahu segmen kartun kegemaran anda (Shin Chan & Doraemon) kembali bersiaran.

Johan Ishak membaca setiap komen anda di ruangan asal surat terbuka ini. Mana tahu segmen kartun ini akan kembali di masa akan datang? Sebelum itu anda perlulah beri sokongan pada TV Media Prima dengan cara yang betul kan? Jom Tonton.


CEO Disney Umum Undur Diri Daripada Lembaga Pengarah Apple

Umum tahu sejak akhir-akhir ini, beberapa syarikat besar sedaya upaya mencuba untuk menjadi yang terbaik dalam menawarkan servis penstriman video bagi mencabar Netflix.

Antara syarikat-syarikat yang terlibat terdiri daripada HBO, Disney, Apple dan Amazon. Perkara ini menjadi konflik buat Bob Iger selaku CEO Disney dimana beliau merupakan salah seorang ahli lembaga pengarah Apple.

Memperlihatkan dua jenama ini bakal bersaing dalam servis penstriman, beliau pada hari ini mengumumkan untuk mengundurkan diri daripada senarai ahli lembaga pengarah Apple.

Untuk pengetahuan, Bob Iger merupakan ahli lembaga selama 8 tahun sejak 2011 dimana beliau meruapakan individu penting dalam menghubungkan Apple bersama Disney Pixar. Berikutan pengunduran beliau daripada Apple, agak menarik untuk menyaksikan bagaimana AppleTV+ dan Disney+ bakal bersaing.

Berminat untuk mengetahui lebih lanjut mengenai individu penting syarikat Apple? Artikel dibawah mungkin menarik minat anda.

Kenali Steve Wozniak, Pengasas Bersama Serta Pencipta Terawal Produk Apple

Bagaimana Steve Wozniak Gunakan ‘Motivasi Palsu’ Untuk Siapkan Apple II Lebih Cepat

Ini Apa Yang Dilakukan Steve Jobs Saat Menerima Kecaman Orang Ramai


CEO Garuda Indonesia Dipecat Kerana Seludup Basikal Dan Harley-Davidson

Kita kadang-kadang mendengar tentang pekerja syarikat penerbangan yang dipecat atau ditangkap kerana penyeludup barang, tetapi dalam kes ini, ia merupakan pegawai tinggi atau CEO sebuah syarikat penerbangan.

Menteri Perusahaan Milik Republik Indonesia, Erick Thohir mengumumkan bahawa CEO Garuda Indonesia telah dipecat. Sebabnya? Dia menyeludup beberapa barang pada penerbangan A330-990neo bulan lalu.

Pihak Garuda Indonesia teruja untuk menerima penyerahan kapal terbang jenis A330-900neo pertama mereka, oleh itu adalah normal, para pegawai eksekutif terbang ke Toulouse dan dengan secara rasmi menerima pesawat untuk dibawa pulang.

Tetapi apa yang pasti, di dalam kes ini. Pegawai terbabit bukan sahaja membawa pesawat itu pulang. Tetapi Ketua Pegawai Eksekutif Garuda Indonesia, Ari Askhara juga membawa pulang motosikal Harley Davidson dan dua basikal lipat Brompton.

Kehadiran motorsikal berkuasa tinggi itu disedari oleh pegawai kastam, tetapi mereka membongkarkan aktiviti tersebut awal minggu lalu selepas penyiasatan terperinci dijalankan.

Mereka membuat kesimpulan bahawa Ketua Pegawai Eksekutif telah mengarahkan kakitangan syarikat penerbangan mencari motosikal klasik untuknya pada 2018.

Kemudian transaksi tersebut dilaksanakan pada bulan April 2019, melalui pemindahan bank ke akaun pengurus kewangan Garuda Indonesia di Amsterdam.

Masalah terjadi apabila beliau gagal untuk mengisytiharkan harta-harta ini bagi mengelak cukai import ke atas produk yang dibeli olehnya.

Menteri Perusahaan Republik Indonesia dalam satu kenyataannya berkata, “Ia tidak akan berakhir di sana. Kami juga akan melihat lagi jika ada orang lain yang terlibat dalam kes ini. Kami akan memprosesnya dengan teliti memandangkan kes itu menyebabkan kerugian negeri.”

Askhara telah berada di Garuda Indonesia sejak September 2018, selepas Ketua Pegawai Eksekutif sebelum ini dipecat.

Ini bukanlah kali pertama CEO dipecat daripada jawatannya. Terdahulu, CEO McDonalds dipecat kerana menjalinkan hubungan ‘intim’ dengan salah seorang pekerja. Klik pautan di bawah untuk membaca.

CEO McDonald’s Dipecat Selepas Jalin Hubungan ‘Intim’ Dengan Pekerja

Bekas CEO Uber, Travis Kalanick Sertai Syarikat Startup Baharu

Ini Sebabnya Tesla Pecat Ratusan Pekerjanya Dalam Satu Minggu


CEO Gojek, Nadiem Makarim Umum Letak Jawatan Untuk Menyertai Kabinet Indonesia

Sebut mengenai Gojek, pasti ramai yang ingat mengenai CEO syarikat ini iaitu Nadiem Makarim. Berjaya membangunkan sebuah startup di Indonesia sehingga menaikkan ekonomi Indonesia serta menerima pelaburan daripada Tencent dan Google antara yang membuatkan nama beliau disanjung tinggi.

Terbaharu, Nadiem Makarim di usia 35 tahun telah memilih untuk melepaskan jawatan beliau sebagai CEO Gojek serta memilih untuk menyertai parti politik di bawah Presiden Indonesia, Joko Widodo.

Peralihan karier daripada dunia korporat kepada dunia politik ini dibuat berdasarkan hasrat Presiden Indonesia, Joko Widodo yang mahukan lebih banyak golongan profesional menyertai politik bagi sama-sama membangunkan Indonesia. Difahamkan portfolio yang bakal dipegang Nadiem Makarim adalah melibatkan ekonomi digital dan kreatif.

Posisi Nadiem Makarim sebagai CEO Gojek telah digantikan oleh Andre Soelistyo yang sebelum ini memegang presiden kumpulan Gojek. Melihat kepada keputusan yang dibuat Nadiem Makarim, agak menarik untuk menyaksikan bagaimana kehadiran beliau bakal merancakkan lagi ekonomi digital Indonesia.

Untuk pengetahuan anda, Malaysia juga baru-baru ini pernah melantik tiga usahawan ‘startup’ terkemuka bagi menyertai Ahli Majlis Tindakan Ekonomi Negara. Klik pautan di bawah untuk bacaan lanjut.

3 Usahawan ‘Startup’ Terkemuka Malaysia Dilantik Sertai Ahli Majlis Tindakan Ekonomi Negara

Lelaki Ini Kongsikan Kesan Startup Tempatan Terhadap Kemasukan Go-Jek Ke Malaysia

Go-Jek Indonesia Sanggup Terbang Ke New York Untuk Hantar Makanan YouTuber Ini